Kurs i obuka - upoznajte postupke koji su dozvoljeni Carinskim zakonom Republike Srbije\nUpoznajte postupke koji su dozvoljeni Carinskim zakonom Republike Srbije\nUpoznajte postupke koji su dozvoljeni Carinskim zakonom Republike Srbije - Audio verzija\nFirme i pojedinci koji se bave uvozom ili izvozom robe predstavljaju ciljnu grupu edukacije koju obuhvata kurs i obuka – upoznajte postupke koji su dozvoljeni Carinskim zakonom Republike Srbije, budući da im je za uspešno poslovanje neophodno poznavanje svih regulativa predviđenih za prekogranični promet. Oblasti koje je planirano da se obrade tokom predavanja u okviru pomenutog nastavnog procesa će, bez sumnje zainteresovati i sve privredne subjekte. Oni uključuju privredna društva osnovana od strane pravnih i fizičkih lica, a u cilju obavljanja neke delatnosti koja obezbeđuje dobit, ali i preduzetnike, odnosno registrovana fizička lica koja rade kako bi obezbedila odgovarajuće prihode. Značajnu korist od ove obuke mogu, takođe imati i sve one firme koje se bave logistikom, preciznije rečeno organizacijom celokupnog protoka materijala ili proizvoda.\nOsobe koje su zainteresovane da pohađaju navedenu nastavu treba da znaju da je omogućen rad preko interneta, ali i klasično pohađanje časova, u predviđenim prostorijama koje se nalaze u poslovnicama Obrazovnog centra Akademije Oxford. Na njima je, dakle da se odluče hoće li predavanja pratiti u standardnim ili u virtuelnim učionicama, te da, ukoliko je njihov izbor druga opcija, blagovremeno na svoj računar instaliraju namenski softver. Za ovaj postupak biće im pružena sva potrebna uputstva, ali i omogućeno da u okviru svakog predstavništva organizatora dobiju stručnu pomoć, u slučaju da se jave neki problemi.\nUzimajući u obzir zahteve i potrebe polaznika, organizator je obezbedio i mogućnost da se seminar - upoznajte postupke koji su dozvoljeni Carinskim zakonom Republike Srbije prati individualno ili u paru, u vidu poluindividualne nastave. Posebna prednost ova dva modela ogleda se ne samo u boljoj interakciji sa predavačem, već i u prilici da kandidati raspored predavanja u određenoj meri prilagode svojim poslovnim i privatnim obavezama. Reč je o tome da polaznici mogu da se u vezi sa terminima održavanja časova i tempom rada, kao i o datumu početka nastave usaglase sa zvaničnim predstavnikom konkretne poslovnice date obrazovne institucije i, naravno sa ovlašćenim profesorom.\nU ponudi je, takođe i grupna edukacija koja se sprovodi prema drugačijim pravilima od pomenute dve. Pre svega je neophodno da se za ovakav način rada prijavi dovoljan broj polaznika, što će reći najmanje njih četvoro, a maksimalno osmoro. Tek kada je grupa kreirana, kandidati će biti obavešteni o rasporedu održavanja predavanja, tačnije o datumu kada će nastava da startuje, te koji su termini sprovođenja časova i koliko će se često držati. Taj plan će biti definitivan i neće ga biti moguće menjati u skladu sa zahtevima pojedinačnih polaznika, od kojih se očekuje da u naznačeno vreme i na način koji su odabrali pohađaju edukaciju.\nValja napomenuti i to da je, pre početka nastave neophodno da se svi koje interesuje obuka i kurs - upoznajte postupke koji su dozvoljeni Carinskim zakonom Republike Srbije na odgovarajući način prijave za ovu edukaciju. U tom cilju će nadležni službenik u poslovnici, a kome se kandidati mogu obratiti lično ili preko telefona, zabeležiti ime, prezime, tačan datum rođenja i kontakt telefon osobe koja želi da pohađa predavanja. Isti podaci mogu biti dostavljeni i slanjem odgovarajuće poruke na mejl adresu organizatora nastave. Posle završenog prijavljivanja, kandidati će vrlo brzo biti obavešteni o datumu zvaničnog upisa, kada će imati obavezu da lično dođu u određenu poslovnicu pomenute obrazovne institucije i prilože dokumenta, koja će im biti blagovremeno naznačena.\nZa zaposlene u nekim kompanijama organizuje se korporativna nastava, koja je specifična po tome što se može pratiti sa ma koje lokacije, odnosno u namenskim prostorijama nekog predstavništva institucije organizatora, ali i u okviru konkretne firme ili na nekom drugom mestu, koje odgovara klijentima. Bitno je samo da prostor u kome se drže predavanja bude uređen u skladu sa obrazovnim standardima, kako bi profesori mogli nesmetano da drže časove, a polaznici da prate nastavu. Ovaj tip obuke može da se sprovodi i online, a termine predavanja, datum početka edukacije i, uopšte ritam rada odrediće, u svakom slučaju koordinator za nastavu u konkretnoj poslovnici organizatora i osoba koju je ovlastilo preduzeće, čiji će radnici da pohađaju pomenute časove.\nPlan i program za seminar - upoznajte postupke koji su dozvoljeni Carinskim zakonom Republike Srbije\nKada roba pređe liniju razdvajanja dve države, ulazi u odgovarajuću proceduru koja je zvanično regulisana, te tako stručni kurs i obuka - upoznajte postupke koji su dozvoljeni Carinskim zakonom Republike Srbije polaznike, pre svega polaznike upoznaje sa radnjama koje se, tom prilikom preduzimaju. Kako redovan postupak carinjenja obuhvata čin podnošenja, prihvatanja i puštanja robe, ali i proveru odgovarajućih deklaracija, predavači će kandidatima detaljno predstaviti sve vrste ovih dokumenata. Tako će biti reči o redovnim i pojednostavljenim deklaracijama, ali i o svim ostalim tipovima ovih zvaničnih spisa, neophodnih za nesmetan prekogranični promet proizvoda.\nNadležni stručnjaci koji vode seminar će, u daljem toku nastave upoznati kandidate sa svim elementima carinskog postupka. Najpre će se govoriti o pravilima koja se tiču tranzita, čiji je osnovni cilj da se omogući kretanje robe iz jedne u drugu carinarnicu, koje se mogu nalaziti u okviru iste ili različite carinske teritorije. Profesori će zatim predstaviti polaznicima i sve uslove čuvanja robe u carinskim skladištima, koja mogu biti kako javna, tako i privatna, ali će se osvrnuti i na određene tipove proizvoda koji zahtevaju ovakav način čuvanja.\nSvi kandidati će tokom predavanja koja obuhvata obuka i kurs - upoznajte postupke koji su dozvoljeni Carinskim zakonom Republike Srbije naučiti šta sve podrazumeva postupak aktivnog oplemenjivanja, kojim se za robu uvezenu u našu zemlju daju određene pogodnosti u pogledu povraćaja određenih taksi za uvoz ili odlaganja plaćanja. Biće, takođe predstavljen i postupak pasivnog oplemenjivanja, kojim je moguće dozvoliti da se domaća roba privremeno izveze radi odgovarajuće obrade, a zatim ponovo uveze u carinsko područje Republike Srbije.\nS obzirom na to da je zakonski moguće uvesti neku stranu robu, obraditi je i doraditi, a zatim staviti u slobodan promet, polaznici će biti upoznati i sa posebnim odredbama postupka za preradu pod carinskom kontrolom, a biće im predstavljen i sistem privremenog uvoza robe, koji predviđa upotrebu stranih proizvoda u određenoj zemlji, uz obavezu da se oni ponovo izvezu i to u neizmenjenom stanju. Predavači će se, takođe osvrnuti i na posebne postupke tokom carinjenja robe, kao i na ostale oblike upotrebe proizvoda koji su regulisani zvaničnim pravilima. Pored svega pomenutog, na časovima će se govoriti i o procesu uništenja i ustupanja robe, kao i o ponovnom izvozu koji, podrazumeva se, mora da bude sproveden u skladu sa preciznim regulativama.\nNa kraju edukacije, profesori će kroz razgovor sa kandidatima nastojati da još jednom daju objašnjenja za određene pojmove, te da se uvere da su svi polaznici razumeli propisane forme, koje predviđaju određeni procesi u okviru carinjenja. Tako će seminar - upoznajte postupke koji su dozvoljeni Carinskim zakonom Republike Srbije vrlo detaljno upoznati prijavljene sa načinom funkcionisanja carinskog sistema u našoj zemlji i omogućiti im da, u daljem poslovanju dobro znaju koja su im prava i obaveze, te da u skladu sa tim preduzimaju i odgovarajuće postupke.\nGde i u kojim terminima se sprovodi kurs i obuka - upoznajte postupke koji su dozvoljeni Carinskim zakonom Republike Srbije?\nUkoliko je reč o mestu na kome je planirano da se pomenuta edukacija obavlja, najveći izbor mogućnosti nudi korporativna nastava, koja se organizuje za radnike određene firme. Oni, naime mogu da predavanja prate na standardan način i to u prostorijama neke od poslovnica date obrazovne institucije, ali i u prostoru koji sami odaberu, ukoliko on zadovoljava uslove neophodne za nesmetano odvijanje nastavnog procesa. Pored toga, nudi im se i prilika da odaberu online seminar - upoznajte postupke koji su dozvoljeni Carinskim zakonom Republike Srbije i nastavu prate preko interneta. Oko vremena početka edukacije, kao i oko sata i dana kada će se časovi održavati dogovoriće se ovlašćeni predstavnik date kompanije i koordinator za nastavu u konkretnoj poslovnici organizatora.\nKandidati koji za ovu obuku nisu prijavljeni kao zaposleni u nekom preduzeću, već kao pojedinci mogu, takođe da dolaze na časove u odgovarajuće prostorije predstavništava institucije organizatora, ali i da predavanja prate preko svojih računara, odnosno online. Za rad preko interneta moraće da obave instaliranje posebne vrste softvera, koji im omogućava praćenje nastave, a ako se ne budu snašli i to ne obave samostalno, dobiće svu potrebnu pomoć informatičkih stručnjaka, zaposlenih u svim poslovnicama navedene obrazovne institucije.\nOsim pomenuta dva modela rada, polaznici mogu da odaberu i broj osoba sa kojima će pohađati predavanja, odnosno hoće li raditi individualno, poluindividualno ili grupno. Prva dva načina omogućuju visok nivo protoka informacija i interakciju između kandidata i predavača, budući da je ovde nastavnim procesom obuhvaćena samo jedna, odnosno dve osobe. Još jedna prednost koju nudi individualna i poluindividualna obuka i kurs - upoznajte postupke koji su dozvoljeni Carinskim zakonom Republike Srbije ogleda se u prilagodljivosti rasporeda časova potrebama prijavljenih, koji mogu da se sa svojim profesorom i zvaničnim predstavnikom date poslovnice organizatora dogovore oko termina kada startuje edukacija, kao i oko vremena održavanja predavanja i njihovog ritma.\nIpak, kako postoje oni koji smatraju da se u prisustvu više ljudi i kroz međusobne razgovore i savete lakše usvajaju znanja, polaznicima je na raspolaganju i grupna nastava, za koju je potrebno da se prijavi minimalno 4, a najviše 8 osoba. Kada se grupa oformi, kandidatima će biti saopšten raspored časova, koji je sastavio koordinator u određenoj poslovnici institucije organizatora i koji se mora strogo poštovati. Kako je, naime ovde reč o većem broju osoba kojima treba da u isto vreme budu prezentovana odgovarajuća znanja, ne mogu se prihvatati zahtevi pojedinaca u smislu promene termina predavanja ili nekih drugih detalja vezanih za tok nastavnog procesa.\nNa koji način je organizovana obuka i kurs - upoznajte postupke koji su dozvoljeni Carinskim zakonom Republike Srbije?\nČasovi u standardnom obrazovnom okruženju, odnosno u prostorijama jedne od poslovnica organizatora, ali i online nastava na raspolaganju su i osobama koje se na ovaj kurs prijave kao pojedinci. Ukoliko se odluče za rad preko interneta, dobiće sva potrebna uputstva za instaliranje tačno određenog tipa softvera, što će im biti neophodno za praćenje predavanja. Ističemo, takođe da se u svakom trenutku mogu osloniti na ekipu stručnjaka koja deluje pri svakoj poslovnici, a kojoj se mogu obratiti za savet ili pomoć pri pomenutom postupku.\nBilo da rade u virtuelnim učionicama ili na časove dolaze u neko predstavništvo navedene obrazovne institucije, kandidati mogu da traže da predavač samo njima drži časove, to jest da pohađaju individualni seminar - upoznajte postupke koji su dozvoljeni Carinskim zakonom Republike Srbije. U ponudi je, takođe i poluindividualna edukacija, u okviru koje prijavljeni u paru prate nastavu, a kako u oba nastavna procesa učestvuje mali broj osoba moguće je usaglasiti njihove potrebe i osmisliti raspored rada koji će svima odgovarati. Zbog toga je nužno da dogovoru u vezi sa datumom početka predavanja, terminima časova i njihovom tempu prisustvuju kako polaznici, tako i ovlašćeni profesor i osoba koja zvanično predstavlja određenu poslovnicu institucije organizatora.\nZainteresovani za rad u grupi, takođe mogu da se edukuju online ili na standardan način, ali neće imati mogućnost da termine predavanja usaglašavaju sa sopstvenim obavezama. Potrebno je, zapravo najmanje četvoro, a najviše osmoro prijavljenih da bi grupa počela da funkcioniše, a predviđeno je da plan rada izradi koordinator za nastavu, kako se ni jedan član grupe ne bi osećao povlašćeno ili inferiorno u odnosu na ostale.\nPošto su teme koje naznačena edukacija obrađuje posebno zanimljive firmama koje se bave uvozom i izvozom, predviđeno je da za njihove radnike može da se sprovede korporativni kurs i obuka - upoznajte postupke koji su dozvoljeni Carinskim zakonom Republike Srbije. Nastavu je tada moguće pratiti na više načina, i to online ili prema klasičnom principu, u adekvatno opremljenim prostorijama jedne od poslovnica organizatora ili u bilo kom drugom prostoru, gde se predavanja mogu kvalitetno održavati. Termini sprovođenja nastave, kao i sam početak seminara biće određeni usaglašavanjem stavova lica koje je zvanično ovlastila kompanija, koja svoje zaposlene šalje na edukaciju i koordinatora za nastavu u određenoj poslovnici naznačene institucije za obrazovanje.\nKoliko je planirano da traje stručni seminar - upoznajte postupke koji su dozvoljeni Carinskim zakonom Republike Srbije\nDa bi omogućio polaznicima da u optimalnom roku steknu odgovarajuća znanja, a opet da im nastava ne oduzima previše vremena, organizator je predvideo da obuka i kurs - upoznajte postupke koji su dozvoljeni Carinskim zakonom Republike Srbije traje 8 školskih časova.\nŠto se samog rasporeda predavanja tiče, on će biti uslovljen načinom pohađanja edukacije, za koji se kandidat bude opredelio. Naime, kod korporativnog rada tačan raspored časova i datum početka edukacije određuju koordinator za nastavu u nekoj poslovnici pomenute institucije za obrazovanje i osoba koja zvanično predstavlja preduzeće, čiji će zaposleni pohađati predavanja.\nKada se organizuje individualna i poluindividualni kurs i obuka - upoznajte postupke koji su dozvoljeni Carinskim zakonom Republike Srbije, ritam rada će biti usaglašen sa potrebama kandidata, te će oni, u dogovoru sa profesorom koji drži časove i koordinatorom za nastavu u konkretnoj poslovnici, predviđenih 8 časova rasporediti na način koji najmanje remeti njihov svakodnevni život i obaveze.\nZa rad u grupi, međutim, postoji precizan plan, po kome će kandidati imati obavezu da predavanja prate 4 dana po 90 minuta, tačnije rečeno po 2 školska časa. Kako je za ovakav raspored odgovoran zvanični predstavnik određene poslovnice organizatora, prijavljeni za grupnu edukaciju ne mogu da traže njegovu promenu, već moraju da mu se prilagode i u naznačeno vreme pohađaju predavanja.\nSpisak gradova za kurs i obuku "Upoznajte postupke koji su dozvoljeni Carinskim zakonom Republike Srbije"


Press Online :: Globus :: Forbs: Slaba ekonomija umanjuje Obamine šanse na izborima\nForbs: Slaba ekonomija umanjuje Obamine šanse na izborima\nPrivreda Sjedinjenih Američkih Država se ne oporavlja, ona je slaba, i birači više ne vide Baraka Obamu kao nekoga ko bi to mogao da popravi, što značajno umanjuje njegove šanse na novembarskim predsedničkim izborima, ocenio je je ugledni njujorški ekonomski magazin Forbs.\nList, koji je u vlasništvu milijardera Stiva Forbsa navodi da je predsednik Obama do skora tvrdio kako privreda SAD, najveća nacionalna na svetu, polako, ali stabilno izlazi iz krize, ali poslednji pokazatelji o nezaposlenosti i o anemičnom rastu novootvorenih radnih mesta, demantuju takve njegove tvrdnje.\n"To bi mogla da bude katastrofa za predsednika. Ukoliko Romni (Mit, pretpostavlja se kandidat republikanske stranke) uspe da iskoristi ovaj trenutak preokreta, on bi mogao da preuzme vođstvo i značajno uveća svoje šanse za izbor", navedeno je u magazinu.\nNedeljnik podseća da je u februaru, kada je otvoreno novih 227.000 radnih mesta, umesto\nočekivanih 210.000, još uvek sve delovalo dobro za ekonomiju, isto kao i Obamine šanse za reizbor.\nMeđutim, tada sve počinje da ide nizbrdo, pa je u martu 143.000 ljudi dobilo posao, 10.000 manje od očekivanog.\nApril već pokazuje znake teške situacije, pošto je otvoreno svega 77.000 novih radnih mesta na nivou čitavih SAD, umesto planiranih 115.000.\nPoslednji podaci iz maja beleže svega 69.000 novozaposlenih, umesto projektovanih 150.000 radnih mesta, dok je nezaposlenost skočila na 8,2 odsto.\n"Amerikanci, a posebno Obamina administracija, imaju razloga za brigu," piše u Forbsu.\n"Predsednik I njegov tim su vodili kampanju predstavljajući se kao ekonomski spasioci, objašnjavajući nam kako je situacija mogla da bude i gora. Problem je, što se vidi iz ekonomskih pokazatelja, to što je situacija već sada dovoljno loša", ocenio je magazin.\nForbs dodaje da predsednička kampanja ne može da se vodi pričom o manjoj nezaposlenosti, samo zato što je mnogo ljudi izgubilo nadu da će naći posao, pa su povukli svoje molbe iz zavoda za zapošljavanje.\n"Predizborna istraživanja pokazuju promenu raspoloženja, Amerikanci više ne vide Obamu i njegov tim kao nekoga ko upravlja oporavkom, već kao ljude koji to nisu u stanju da urade", zaključuje se u članku u Forbsu.


LABUS: POSTEN TRETMAN CRNE GORE\nKad je rec o raspodeli donacija, odnos prema Crnoj Gori bice veoma posten, izjavio je Miroljub Labus, a na pitanje izvestaca Senese o kriterijumima raspodele dodao je da ce sredstva biti obracunavana uzimajuci u obzir bruto nacionalni proizvod i dohodak obe republike, a ne broj stanovnika.\nPrikupljeno 1,25 milijardi USD\nBRISEL - Uz učešće delegacija iz 43 zemlje i 26 medjunarodnih organizacija (ukupno 270 učesnika), a u organizaciji Evropske komisije i Svetske banke, juče je u Briselu održana Donatorska konferencija za SR Jugoslaviju, na kojoj je prikupljena suma od 1.25 milijardi dolara, neophodnih za ovu godinu.\nBlic - 29.06.2001\nBEOGRAD (Beta) - Interesovanje donatora za učešće na današnjoj Donatorskoj konferenciji za SRJ u Briselu povećano je otkako su SAD potvrdile svoje učešće, rečeno je juče novinarima u Saveznom ministarstvu za inostrane poslove.\nLABUS: INOSTRANSTVO JUGOSLAVIJU DOZIVLJAVA KAO JEDNU DRZAVU\nPotpredsednik Savezne vlade Miroljub Labus izjavio je da izrucenje bivseg jugoslovenskog predsednika Slobodana Milosevica Haskom tribunalu znaci “veliki znak plus” na Donatorskoj konferenciji za SRJ. U izjavi za Radio B92 i agenciju Sense, Labus je, medjutim, naglasio da uspeh Donatorske ...\nDONATORSKA KONFERENCIJA ZA JUGOSLAVIJU\nSve druge konferencije bice samo tehnicke, ova je bila simbolicka, izjavio je potpredsednik jugoslovenske vlade Miroljub Labus na kraju Donatorske konferencije u Briselu. Kako javlja dopisnik Radija B92 i agencije Sense Miodrag Vidic, ugovorena i obecana sredstva za Jugoslaviju iznose 1,5 milijardi ...\n"DONATORSKA KONFERENCIJA TEST ZA NOVE VLASTI"\nStrucnjak ekonomskog instituta Nebojsa Savic izjavio je danas da je donatorska konferencija za Jugoslaviju i Srbiju jedan dobar test politicke spremnosti medjunarodne javnosti da podrzi reforme u nasoj zemlji, javlja izvestac Radija B92.\n“SRJ OCEKUJE VISE OD MILIJARDU DOLARA POMOCI”\nPotpredsednik jugoslovenske vlade Miroljub Labus izjavio je u ponedeljak da Jugoslavija od Donatorske konferencije ocekuje vise od milijardu dolara pomoci za projekte u privredi, vanprivredi i buxdztskoj podrsci. Labus je na konferenciji za novinare precizirao da se za poljoprivredu ocekuje 800 ...\nMINISTRI EU POZDRAVLJAJU ODRZAVANJE DONATORSKE KONFERENCIJE\nSavet ministara Evropske unije pozdravio je u ponedeljak odrzavanje predstojece Donatorske konferencije za SRJ, uz ocenu da ce njen "uspeh doprineti daljem jacanju procesa demokratizacije i reformi koji je preduzela jugoslovenska vlada", a koji ce "jos vise pribliziti narod Jugoslavije evropskim ...


„Trajal“ predao UPPR, u julu se odlučuje o pokretanju stečaja reorganizacijom - KruševacGrad\n„Trajal“ predao UPPR, u julu se odlučuje o pokretanju stečaja reorganizacijom\nKorporacija „Trajal“ je pre isteka roka u kome je bila pod zaštitom države od naplate poverilaca naležnima podnela Unapre pripremljeni plan reorganizacije, koji treba da omogući da to najmnogoljudnije kruševačko preduzeće, koje upošljava oko 1.150 ljudi, nastavi na radi\nDa je rešenjem stečajnog sudije od 31. maja otvoren prethodni stečajni postupak za ispitivanje ispunjenosti uslova za otvaranje postupka stečaja u skladu sa UPPR – om, a ročište za odlučivanje po predlogu za pokretanje postupka stečaja reorganizacijom u skladu sa UPPR – om odredjeno za 8. jul u Privrednom sudu u Kraljevu navedeno je u odgovorima koje je krusevacgrad.rs dobio od Agencije za licenciranje stečajnih upravnika.\nUPPR je, kako je za krusvecgrad.rs rekao predsednik fabričkog Samostalnog sindikata, Milosav Vukojičić, predat pre 31. maja, odnosno isteka roka u kome je fabrika bila pod zaštitom države. Dodao je da fabrika je upošljena, da su plate redovne te da je pred istek tog roka kroz još jedan socijalni program preduzeća napustilo 17 radnika.\nPoslovodstvo „Trajala“, medjutim, nije bilo spremno da govori o UPPR-u niti o trenutnim poslovnim rezultatima uz objašnjenje da su državne institucije nadležne za tu fabriku, a informaciju o tome na koji će se način rešavati „Trajal“, fabrika koja je bila svrstana medju 17 strateških preduzeća, nismo uspeli da dobijemo ni iz Ministarstva privrede.\nNa sajtu tog ministarstva stoji obaveštenje da je u „Trajal korporaciji“ pokrenut stečajni postupak te da je Agencija za licenciranje stečajnih upravnika, odnosno Centar za stečaj u okviru nje, imenovana za privremenog stečajnog upravnika.\nInače, prema incijativi koju je u aprilu pokrenuo Samostalni sindikat hemije i nemetala, kome pripada sindikat “Trajal korporacije”, bilo je predvidjeno da se kroz Unapred pripremljeni plan reorganizacije, omogući da preduzeće u narednih pet godina, bez državnih kredita i subvencija, vrati više od 45 miliona evra duga i nastavi da posluje. Tada je navedeno da bi sa UPPR-om trebalo da se saglase najveći poverioci, Komercijalna banka kojoj “Trajal” duguje\n15 miliona evra, najvećim delom iz vremena Londonskog i Pariskog kluba kao i banka Inteza, te bugarska kompanija Brikel, bivši vlasnik “Trajala”, koja potražuje oko 2 milijarde dinara.\nPrema ranijim navodima poslovodstva, “Trajal”inače ima ugovorenu proizvodnju do kraja godine za sve četiri fabrike koje posluju u okviru Korporacije. To preduzeće zapošljava oko 1.150 ljudi i nakon što je IMK “14.oktobar” završio u bankrotu najmnogoljudnije je u Kruševcu.\nU okviru “Trajala” rade Fabrika ekploziva i Fabrika zaštitnih sredstava, koje, izmedju ostalog rade za Vojsku Srbije i za koje je u ranijem periodu bilo reči da će ostati u vlasništvu države, te dve gumarske fabrike – Fabrika teretne i industrijske pneumatike i Fabrika guma za dvotočkaše, za koje se planirala privatizacija.\nPrivatizacija, u kojoj je krajem 2006. godine „Trajal korporacija“ bila prodata „Brikelu“, poništena je krajem 2013. godine, nakon čega je fabrika ušla u proces restrukturiranja, a prema ranijim informacijama dugovanja preduzeća iznose oko 130 miliona evra.\n„Deca u ritmu muzike za ples“ u sredu na slobodištu\n10. Nacionalne igre Specijalne Olimpijade Srbije\n16.09.2021 0 146\nSRPSKA LIGA: Treća pobeda Trajala i treći poraz Meševa\n12.09.2021 0 129\nTrajal nastavlja u Kupu Srbije\n08.09.2021 0 211\nSRPSKA LIGA: Trajalu i Meševu po bod\n05.09.2021 0 237\n„Gumarima“ i Meševu po bod u trećem kolu Srpske lige\n29.08.2021 0 123\nSrpska liga: Trajal po novu pobedu, Meševo po prve bodove\n27.08.2021 0 167\n26. septembra 2021., 02:48


Inženjeri koji su poginuli prošlog četvrtka, sahranjeni su u mestu Sarovu, gde se nalazi najznačajniji ruski centar za ispitivanje atomskog oružja.\nNekoliko hiljada ljudi je prisustvovalo sahrani pet ruskih nuklearnih inženjera koji su poginuli tokom testiranja nove rakete. Inženjeri koji su poginuli prošlog četvrtka, sahranjeni su u mestu Sarovu, gde se nalazi najznačajniji ruski centar za ispitivanje atomskog oružja.\nNjihovi kovčezi bili su izloženi na glavnom trgu grada udaljenom 370 kilometara od Moskve – sedištu ruske nuklearne industrije što je to mesto postalo četredesetih godina prošlog veka.\nRusko Ministarstvo odbrane je u prvi mah saopštilo da su u eksploziji na mornaričkom probnom poligonu u Njonoksi, na severozapadu zemlje, u blizini Arhangelska, poginule dve osobe, dok je šest povređeno.\nGrađani na sprovodu pet ruskih nuklearnih inženjera\nKasnije je Rosatom, nuklearni koncern pod kontrolom države, objavio da je poginulo pet ljudi - dok ih je troje povređeno.\nAleksej Likačev, direktor tog preduzeća, poginule inženjere označio je istinskim herojima i ponosom države.\n“Dalji rad na razvijanju novih oružja, koji ćemo nesumnjivo okončati, biće najprikladnije sećanje na njih”, rekao je Likačev tokom sprovoda inženjera, objavio je Rosatom.\n“Ispunićemo, naređenje naše Otadžbine i u potpunosti je zaštiti”, naveo je on.\nRosatom je objavio da se eksplozija dogodila dok su inženjeri testirali snagu nuklearnog izotopa koji pokreće raketni motor. Lokalne vlasti u obližnjem mestu Severodvinsku saopštile su da je nivo radijacije porastao nakon eksplozije – navodeći da je trajao oko pola sata i, kako tvrde, nije bio pretnja po zdravlje.\nMeđutim, toj objavi prethodilo je saopštenje ruskog Ministarstva odbrane u kom je insistirano da nije bilo nikakvog zračenja. To je pak tvrdnja koja je aktuelizovala poređenje sa sovjetskom erom prikrivanja katastrofa. Uplašeni meštani tog područja požurili su da kupe jod, koji utiče na smanjenje rizika od izloženosti radijaciji\nNakon eksplozije ruske vlasti su na period od mesec dana zatvorile deo zaliva Dvina u Belom moru – što bi se mogao tumačiti kao pokušaj da se spreči uočavanje potencijalne operacije prikupljanja ostataka eksplodirale rakete.\nMinistarstvo odbrane Rusije i Rosatom nisu obelodanili koje vrste i tipa je bila raketa koja je eksplodirala – rekavši samo da je pokretalo tečno gorivo.\nAnalitičari: Vašington i Moskva da obnove kontakte iz hladnog rata


Nikitović: Susret za FMP-om je za nas derbi\nTrener košarkaša Crvene zvezde Saša Nikitović rekao je da je utakmica protiv FMP-a u 6. kolu Superlige Srbije derbi za njegov tim.\nOn je dodao da je cilj crveno-belih "bolji plasman na tabeli od ekipa koje igraju u prvenstvu Srbije".\n"Posle nekoliko dobrih igara koje su podigle samopouzdanje ekipi, usledio je loš meč protiv Partizana. Sada se okrećemo narednim izazovima, kroz koje ćemo pokušati da ostvarimo cilj", rekao je Nikitović.\nCentar Crvene zvezde Sava Lešić istakao je da "što pre mora da se zaboravi poraz u prošlom kolu".\n"Dobro smo trenirali i probaćemo da popravimo neke elemente u igri. Sutra nam dolazi jak protivnik, protiv kojeg ćemo morati da pružimo maksimum ako želimo drugu pobedu u ligi", ocenio je Lešić.\nZvezda je u prošlom kolu izgubila od Partizana sa 118:77, što je bio najubedljiviji poraz u istoriji od crno-belih.\nEkipa Saše Nikitovića ima učinak od jedne pobede i tri poraza, dok FMP ima poraz više i utakmicu više. Crvena zvezda i FMP sastaju se sutra u Pioniru od 18.00.


Srbija napredovala za četiri mesta na Duing biznis listi – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nSrbija je na novoj listi Svetske banke “Duing biznis 2020” (Doing Business) po lakoći poslovanja popravila poziciju za četiri mesta i sa 48. popela se na 44. mesto među 190 zemalja, rečeno je na godišnjoj konferenciji u Beogradu na kojoj je izveštaj globalnog kreditora zvanično predstavljen. Srbija je u grupi 42 zemlje koje su napredovale u tri i više oblasti, i tako ostvarile najveće reformske pomake.\n“Svako pomeranje na ovoj listi utoliko je važnije jer znači da smo iza sebe ostavili zemlje koje već imaju dobro poslovno okruženje”, rekla je 24. oktobra Mihajlović koja je i predsednica Zajedničke grupe za unapređenje pozicije Srbija na rang listi Svetske banke.\n“Nema mesta euforiji, moja ambicija je da budemo u ‘top deset’ na svetu i od ponedeljka pravimo akcioni plan”, najavila je Mihajlović.\nIstakla je da treba napraviti pregledne, jasne uslove za funkcionisanje privrede koja bi “vukla Srbiju napred” i najavila bolje rezultate za 2020.\nAmbasadorka Velike Britanija Šan Meklaud rekla je da “želi još jače odnose” svoje države i Srbije, “orijentisane ka budućnosti” i da pomogne da britanske firme dođu na srpsko tržište.\n“Velika Britanija je godinama među deset najbolje plasiranih zemalja na listi ‘Duing biznis’ i želim da podelimo iskustvo i pomognemo da se privreda Srbije modernizuje i da gradite sigurnu budućnost”, rekla je Meklaud.\nAmbasadorka je ispričala da je “pre neki dan vozila auto marke ‘jaguar’ s pogonom na električnu energiju, što znači da Srbija gradi puteve za električna vozila i povezuje se s regionom”.\n“U fokusu treba da budu javne nabavke”, rekao je Lubek.\nNa listi su ispred Srbije Severna Makedonija – na 17. mestu, i Slovenija – na 37. mestu, a ostale države proizašle iz Jugoslavije su plasirane slabije nego Srbija – Crna Gora je na 50. a Hrvatska na 51. mestu.\nU odnosu na prethodni izveštaj, Srbija je najviše napredovala – sa 83. na 37. poziciju, po zaštiti prava manjinskih akcionara, zahvaljujući izmenama Zakona o privrednim društvima kojima su unapređeni transparentnost, kontrola i pristup manjinskih vlasnika bitnim informacijama o poslovanju firme.


UPS udvostručuje svoju produktivnost - logistikaitransport.com\nRešenje za sortiranje podržava male i velike pakete\nKada je globalna kompanija za dostavu paketa UPS otvorila distributivni centar Centennial Ground u Luisvilu, SAD 2007. godine, na stogodišnjicu osnivanja, kompanija je već tada planirala da proširi i modernizuje objekat od 23.800 m². Objekat je prvobitno bio izgrađen za utovar paketa u dostavna vozila koja isporučuju pakete u gradskom području. U to vreme centar je mogao da obradi 39.000 paketa na sat.\nMeđutim, već 2013. godine UPS je morao da staru opremu odbaci i uvede potpunu automatizaciju kako bi odgovorio na eksploziju e-trgovine, koja je dovela do ekstremnog povećanja slanja paketa.\nUPS je izabrao dobavljača rešenja za automatizaciju koji je dao rešenje “ključ u ruke.” Ovo unapređenje podrazumevalo je postavljanje transportera i sortera duž celog skladišta, i proširenje centra na 92.000 m².\nDizajn rešenja za sortiranje obuhvatio je dva odvojena sistema: jedan za male pakete i drugi za velike pakete nepravilnog oblika. Nekoliko kilometara transportera, kao i više tunela za skeniranje podržavaju sortere – premeštajući pakete sa prijema na sortiranje, i omogućavaju konsolidaciju i utovar u vozila.\nNakon što je implementacija nove opreme započela efikasno, bilo je potrebno ubrzati projekat jer su UPS-u dodatni kapaciteti bili potrebni ranije nego što se očekivalo. Projekat je na kraju završen 6 meseci pre roka.\nDo decembra 2019. godine, UPS je počeo da beleži benefite do kojih je dovelo otvaranje novog objekta. Nakon što je početna faza završena, kapacitet se kretao u rasponu od 39.000 do 60.000 paketa na sat, što je pomoglo da se uspešno završi špic sezone.\nPet meseci kasnije završena je naknadna ugradna novih automatizovanih sistema za sortiranje i transport. Zbog do datnih kvadratura, veličina Centennial Ground pogona povećala se na skoro 93.000 m² čime UPS sada postiže svoj cilj od približno 85.000 paketa na sat (1.400 u minuti) – više nego udvostručujući svoj početni protok paketa. Skoro dve godine kasnije, UPS smatra Centennial Ground pogon „super čvorištem“, koje je ujedno i jedno od njegovih 10 najvećih postrojenja za sortiranje na svetu.


Politika: Starović: Erdogan uskoro u poseti Srbiji - BalkaniYUm.TV '); } //]]>\nStarović: Erdogan uskoro u poseti Srbiji\nBEOGRAD - Državni sekretar Ministarstva spoljnih poslova Nemanja Starović izjavio je danas da se intenzivno dogovara datum posete turskog predsednika Redžepa Tajipa Erdogana Srbiji, ističući da će ta "veoma skora poseta" biti itekako značajna.\n"Ne mogu sada da otkrijem koji su datumi u pitanju, radi se naravno o narednih nekoliko sedmica i ukoliko ti planovi budu realizovani, a sva je prilika da hoće, Redžep Tajip Erdogan bi mogao biti prvi šef strane države koji će posetiti Beograd u drugom predsedničkom mandatu predsednika Vučića", rekao je Starović za RTS.Istakao je da su interesi u odnosima dve države nesporni, ali da je tu važan i poseban odnos poverenja dvojice predsednika.\n"Očekuju nas razgovori o brojnim temama iz oblasti bilateralne ekonomske saradnje, konačno zaključivanje sporazuma kojim će biti omogućeno putovanje naših državljana sa ličnim kartama u Tursku", rekao je Starović.\nNaveo je da se očekuje oko 300.000 srpskih turista u Turskoj ovog leta, a da se sa druge strane broj turskih turista u Srbiji svake godine povećava.\n"Poseta Erdogana će svakako biti dobra prilika da se porazgovara i o globalnim političkim i bezbednosnim temama imajući u vidu da je Turska veoma angažovana u procesu traženja mirovnog rešenja između Rusije i Ukrajine, a da su upravo na tom mestu naše pozicije itekako saglasne, jer se i mi zalažemo za postizanje mirovnog rešenja", naglašava Starović.\nNa pitanje kada bi mogao da bude potpisan sporazum o ulasku srpskih državljana u Tursku samo sa ličnim kartama, Starović je rekao da su dogovori u završnim fazama i da će u nekoliko narednih sedmica, pre početka turističke sezone u punom smislu taj režim biti uspostavljen.\nKomentarišući posetu šefa turske diplomatije Mevluta Čavušoglua Beogradu, Starović ističe da je reč o veoma značajnoj poseti, te da je od veoma velike važnosti da održavamo kontinuiran i sadržajan dijalog sa Turskom.\nNaglasio je da je nemoguće obezbediti trajan mir, stabilnost i prosperitet Balkanskog poluostrva bez dobrih odnosa Ankare i Beograda, te dodao da Turska sada želi da projektuje pre svega svoje ekonomsko prisustvo na Balkanu.\n"Obim naše trgovinske razmene je već dostigao blizu dve milijarde dolara godišnje što je iznos koji je izuzetno respektabilan, ali su ambicije daleko veće od toga. Mogli smo čuti o Čavušoglua juče da je plan koji je zacrtao turski predsednik Erdogan da se u nekom srednjem roku ta trgovinska razmena poveća do čak pet milijardi dolara", kaže Starović.\nNaglasio je i da su veoma značajna turska ulaganja u Srbiji, posebno u ona najmanje razvijena područja.\n"Sve to skupa doprinosi tome da je Turska sve više zainteresovana za punu stabilizaciju i ekonomski napredak Balkana i u tome mi vidimo zajednički interes i nalazimo zajednički jezik", rekao je Starović.\nTurski ministar je u Beogradu sa zvaničnicima razgovarao i o otvaranju još jednog konzularnog odeljenja i to u Nišu, a Starović kaže da postoji realna potreba za tim, posebno u letnjim mesecima.


VojvodinaCafe - Pet opština iz Srema se udružilo\nPet opština iz Srema se udružilo\nVest objavljena: 02.04.2015 08:50\nPredstavnici pet opština Fruškogorsko-dunavskog regiona - Sremskih Karlovaca, Beočina, Iriga, Bačke Palanke i Šida potpisali su u Vrdniku protokol o međuopštinskoj saradnji u oblasti održivog razvoja. Reč je o okvirnom dokumentu kojim ovih pet lokalniih samouprava izražavaju volju da sarađuju u sektoru održivog razvoja i definisanju zajedničkih strateških osnova i prioriteta, te da nastupaju skupa prema donatorima i evropskim fondovima radi privlačenja para neophodnih za realizaciju zacrtanih planova.\nOvim je ozvaničena inicijativa za formiranje Lokalne akcione grupe fruškogorsko-dunavskog regiona, od koje se očekuje da bude nosilac regionalnog razvoja, pri čemu će svaka opština biti ravnopravna članica. Inicijativa za formiranje LAG, kao vida udruživanja javnog, privatnog i civilnog sektora potekla je u Sremskim Karlovcima pre dve godine da bi vremenom sa sazrevanjem ideje i potrebe za saradnjom opština na Fruškoj gori, ovaj predlog prihvatili Irig, Bačka Palanka, Šid i Beočin. Stavljanjem potpisa na protokol o međuopštinskoj saradnji otpočela je juče u Vrdniku dvodnevna LEADER 1 konferencija Fruškogorsko-dunavskog regiona, koja predstavlja nastavak procesa formiranja LAG-a Fruškogorsko dunavskog regiona. Taj proces formiranja LAG-a formalno je započet prošle godine i nastavljen kroz pet takozvanih Info dana u prva dva meseca ove godine, na kojima je učestvovalo 148 ljudi iz tih opština.\nUme domaćina učesnike je pozdravio predsednik opštine Irig Stevan Kazimirović ističući potrebu za saradnjom lokalnih samouprava na Fruškoj gori , koja je zajednički imenitelj svake od njih. Prisutnima su se obratili i predstavnici ostalih opština, koji su istakli potrebu definisanja strategije razvoja i zajedničkog nastupa prema evropskim fondovima.\nKonferencija predstavlja naredni korak u šestomesečnom procesu osnivanja LAG-a u skladu sa EU Lider programom, koji je EU kreirala upravo za ruralni razvoj. Na njoj učestvuje 60 prestavnika javnog, privatnog i civilnog sektora iz Sremskih Karlovaca, Beočina, Bačke Palanke, Iriga i Šida koji u dvodnevnoj diskusiji treba da iznesu svoje stavove o tome šta uočavaju kao problem, a kako vide razvoj regiona.\nPrvog dana konferencije gosti su bili predstavnici LAG Baranja, najbliže Lokalne akcione grupe LAG-u Fruškogorsko-dunavskog regiona koji su govorili o svojim iskustvima, o tome kako su oni razvijali svoju grupu, i kakava je uloga LAG-a danas u razvoju Baranje. Juče su se učesnicima konferencije obratili i predstavnici Ministarstva poljoprivrede iz sektora ruralnog razvoja govoreći o nacionalnom i programu podrške ruralnom razvoju, koji je odobrila Evropska unija Srbiji, pošto su to izvori finansiranja ruralnog razvoja, a jedan od zadataka LAG-a jeste upravo obezbeđivanje novca iz tih fondova u skladu sa propozicijama koje oni diktiraju, prenosi Dnevnik.\njoksi danas, 12:42


Ubistvo novinara ne sme da ostane nekažnjeno | Radio Kosovska Mitrovica\nUbistvo novinara ne sme da ostane nekažnjeno\n11. June, 2020 21:19 |\nVeran Matić, predsednik Komisije za istraživanje ubistva novinara, smatra da istragu treba da preuzme Tužilaštvo za organizovani kriminal .\nNi posle tačno 19 godina, nalogodavci i izvršioci ubistva jagodinskog novinara Milana Pantića nisu otkriveni. Iako je istraga u vezi sa ovim slučajem vođena u nekoliko pravaca, do sada prikupljeni dokazi ukazuju da na to da je dopisnik „Večernjih novosti” ubijen zbog pisanja o detaljima privatizacije velikog jagodinskog preduzeća. Da su ove pretpostavke tačne, osim mnogobrojnih dokaza i izjava svedoka, možda najbolje govori činjenica da je tender za prodaju ovog preduzeća raspisan samo mesec dana posle Pantićevog ubistva.\nIstragu koju o ubistvu jagodinskog novinara vodi Više javno tužilaštvo u ovom gradu i dalje je otvorena. Međutim, Veran Matić, predsednik Komisije za istraživanje ubistva novinara, smatra da istragu treba da preuzme Tužilaštvo za organizovani kriminal (TOK).\n„Motiv za ubistvo kolege Milana Pantića u vezi je sa sprečavanjem pisanja o pljačkaškoj privatizaciji koja se u to vreme događala u ovom kraju. Kada bi imali sudski epilog ove privatizacije, bilo bi moguće otkriti i nalogodavce i put ka izvršiocima. Međutim, istraga u ovom slučaju obustavljena je 2010. godine, a nije ponovo otvorena 2013. kada su se pojavila nova dokumenta i svedočenje osobe koja je bila deo organizovane kriminalne grupe i koja je i sada dostupna za svedočenje. Taj svedok je učestvovao u kriminalnim aktivnostima o čemu postoji njegovo priznanje. Ima činjenica koje ukazuju na to kako su i drugi akteri učestvovali u ovom slučaju”, kaže Matić.\nIako su mu predočeni dokazi koje je komisija prikupila tokom svog rada, pored ostalog i saznanja o okolnostima koje su prethodile Pantićevom ubistvu, TOK smatra da nije nadležan za ovaj proces.\n„Razlozi zbog kojih tužilaštvo odbija da preuzme slučaj je zato što se formalno usko gledaju materijalni dokazi koje je prikupila radna grupa MUP-a ne uzimajući u obzir motiv za ubistvo. Više puta sam pomenuo da je uloga Specijalnog tužilaštva da istražuje, a ne da dobije gotove dokaze pa da onda otvori istragu. Ovo je slučaj od izuzetnog značaja, i ubistvo novinara samo po sebi, a i pljačkaška privatizacija koja je za sobom ostavila puno tragova i dokaza. Potrebno je da ovo tužilaštvo sa svojim ovlašćenjima sve to istraži. Ono što je neshvatljivo je da nisu ni pokušali, nisam upoznat sa tim da su radili neke dodatne provere, da su davali dodatne naloge kako bi utvrdili činjenice. Na primer, o toj dopuni slučaja privatizacije iz 2013. godine”, navodi predsednik Komisije za istraživanje ubistva novinara.\nNa pitanje do kakvih podataka je došla istraga koju je vodila Komisija, Matić kaže da je radna grupa MUP-a, na čelu sa inspektorom Draganom Kecmanom, pre dve godine potpuno preokrenula slučaj.\n„Analizom motiva prikupljene su jasne indikacije koje govore o tome ko je mogao da izda nalog i zbog čega. U daljem toku istrage potrebno je povezati sve ono do čega se došlo, otvoriti slučaj privatizacije kao poseban, a paralelno sa njim i slučaj Milana Pantića. Najlogičnije bi bilo da ga preuzme Tužilaštvo za organizovani kriminal”, otkriva Matić.\nUbistvo novinara, smatra predsednik Komisije za istraživanje ubistva novinara, ne sme da ostane nekažnjeno.\n„U istrazi ubistva kolege Slavka Ćuruvije imali smo potpuno drugačije ponašanje tužilaštva. Glavni tužilac je uvek imao vremena za istražitelje, radnu grupu, predstavnike MUP-a i BIA, aktivno učestvovao, davao podstrek i smernice za dalji rad. Ovaj slučaj, ako ne neposredno posle ubistva, sigurno je mogao da se reši za vreme „Sablje”. Očigledno je da su nalogodavci dovoljno jaki da i danas utiču na opstrukciju ovog slučaja, a establišment im to dozvoljava – zaključuje Veran Matić.\nIstraga posle 17 godina\nIako je Milan Pantić ubijen 2001. godine, istragu o ovom slučaju Više javno tužilaštvo u Jagodini pokrenulo je 30. januara 2018. U saopštenju koje je našem listu dostavljeno iz ovog tužilaštva, istraga je pokrenuta protiv nepoznatog počinioca zbog sumnje da je počinio krivično delo ubistva.\n„Nakon donete naredbe o sprovođenju istrage, saslušano je 17 svedoka za koje se pretpostavljalo da bi mogli da imaju izvesna saznanja o ovom krivičnom delu i formirano je ukupno 18 predmeta radi sprovođenja posebnih dokaznih radnji, predviđenih Zakonikom o krivičnom postupku, kao i tri predmeta sa zamolnicom za pružanje međunarodne pravne pomoći. U saradnji sa Policijskom upravom u Jagodini kao i radnom grupom Direkcije policije pri Ministarstvu unutrašnjih poslova, nastavljeno je prikupljanje dokaza radi rasvetljavanja svih okolnosti izvršenja ovog teškog i društveno naročito opasnog krivičnog dela, a radi stvaranja mogućnosti da se krivični postupak okonča pravnosnažnom presudom i pravednom kaznom”, navodi se u saopštenju koje je potpisao viši javni tužilac u Jagodini Radoslav Vučković.\nO čemu je pisao novinar\nMilan Pantić objavio je šest tekstova u vezi sa privatizacijom cementare „Novi Popovac”. Dve nedelje pred ubistvo, najavljivao je kada će fabrika biti privatizovana, kome će se prodati i po kojoj ceni. Pisao je i da je dogovorena cena mala za tako profitabilno preduzeće. Dopisnik „Večernjih novosti” napisao je i više desetina tekstova i o malverzacijama rukovodilaca u „Jagodinskoj pivari”.


Dana 3.10.2013. godine, Uprava za sprečavanje pranja novca je objavila izmenjenu listu indikatora za prepoznavanje sumnjivih transakcija za društva za upravljanje dobrovoljnim penzijskim fondovima.\n1. Stranka koja je član dobrovoljnog penzijskog fonda je nezaposleno fizičko lice i vrši uplatu doprinosa za sebe po ugovoru o članstvu, isključivo uplaćujući novac, i to jednokratno u velikom iznosu ili sukcesivno na mesečnom, kvartalnom ili polugodišnjem nivou, odnosno prema ugovorenoj dinamici ulaganja.\n2. Stranka je fizičko lice koje se obavezalo da uplaćuje novac fondu u korist brojnih članova dobrovoljnog penzijskog fonda, a koja pri tom nisu ni u kakvom srodstvu sa strankom.\n3. Stranka, član fonda, domaće ili strano fizičko lice u starosnoj dobi blizu 58 godine, vrši velike uplate novca u dobrovoljni penzijski fond sa najavom da će celokupan ulog povući čim navrši 58 godina (minimalna starosna granica za povlačenje) iako se i dalje očekuje povoljan trend rasta vrednosti investicione jedinice.\n4. Stranke obveznici uplate doprinosa - pravna lica, poslodavci ili organizatori vrše velike uplate doprinosa za fizička lica blizu 58 godina starosti sa najavom da će celokupan ulog povući čim navrše 58 godina (minimalna starosna granica za povlačenje) iako se i dalje očekuje povoljan trend rasta vrednosti investicione jedinice.\n5. Stranke, domaća i strana fizička kao i pravna lica, odnosno obveznici uplate koja uplaćuju doprinose u dobrovoljni penzijski fond u korist članova fonda koja su vrlo blizu maksimalne starosne granice (70 godina) kada je moguće povlačenje sredstava iz penzijskog fonda.\n6. Stranka, član fonda, pokušava da dođe do sredstava iz dobrovoljnog penzijskog fonda pre navršene 58 godine života podnošenjem dokumenata na nerealne iznose za troškove lečenja ili falsifikovanih dokumenata vezanih za trajnu nesposobnost za rad, ne bi li na taj način stekla pravo na povlačenje i raspolaganje sredstvima.\n7. Ulaganja doprinosa u korist članova dobrovoljnog penzijskog fonda obavlja pravno lice ili poslodavac za koje je utvrđeno, ili se pretpostavlja, da ne zapošljava članove fonda, niti da su članovi fonda osnivači ili rukovodioci u tom pravnom licu.\n8. Stranka koja je član fonda ili želi da zaključi ugovor sa društvom za upravljanje dobrovoljnim penzijskim fondom ima lošu reputaciju u društvu.\n9. Stranka, član fonda, domaće ili strano fizičko lice uplaćuje doprinose u dobrovoljni penzijski fond u svoje ime, ili u ime određenih članova fonda transferima novca iz banaka sa offshore destinacija ili iz država u u kojima se ne primenjuju standardi u oblasti sprečavanja pranja novca i finansiranja terorizma ili iz države u kojima su na snazi strogi propisi o poverljivosti i tajnosti bankarskih i poslovnih podataka. Liste tih država se nalaze na sajtu Uprave za sprečavanje pranja novca.\n10. Uplate u korist određenih članova vrši novonastalo privredno društvo čije je poslovanje sumnjivo.\nIzvor: Vebsajt Uprave za sprečavanje pranja novca i finansiranja terorizma, 3.10.2013.


Pupovac: Erdutski sporazum značajan za srpsku zajednicu u Hrvatskoj\nponedeljak, 13. novembar 2017. | 17:45\nVUKOVAR - Srpsko nacionalno veće u Hrvatskoj organizovalo je svečanu akademiju povodom obeležavanja 22. godišnjice potpisivanja Erdutskog sporazuma, a Milorad Pupovac istakao je da je nakon rata veoma važno imati uvek u vidu vrednost mira i stradanje naroda.\nPredsednik Srpskog nacionalnog veća Milorad Pupovac je podsetio da je mirovni sporazumom, koji je u Erdutu potpisan pre 22 godine, Hrvatskoj doneo trajan mir, potpunu teritorijalnu suverenost, uspostavljanje vlasti, ali da je značajan i za srpsku zajednicu u Hrvatskoj.\n"Činjenica da se u nekoj državi uspostavlja mir, kao sporazumom iz Erduta, je od neizmerne važnosti. To je nešto što ne treba da se zaboravi", istakao je Pupovac.\nPupovac je naveo i da je Erdutskim mirovnim sporazumom predviđena mogućnost integracije Srba u hrvatsko društvo, povratak u Hrvatsku za one koji su izbegli prilikom akcija Bljesak i Oluja, ali je ukazao i na probleme sa kojima se danas suočava srpska zajednica.\n"Danas se govori o proporcionalnoj participaciji u državnim telima u Hrvatskoj, a prema izveštaju koje je Srpsko nacionalno veće objavilo pre nekoliko dana, taj broj je uvek popravljala slika na području istočne Slavonije sa 700 policajaca u jednom trenutku sprske nacionalnosti. To je značajno popravljalo ukupnu sliku, ali ako se to menja tako se i ukupna slika nažalost pogoršava", naveo je Pupovac.\n"Ta brojka je danas gotovo manja od dva odsto, a o javnim službama da ne govorim", dodao je predsednik Srpskog nacionalnog veća u Hrvatskoj.\nPrema njegovim rečima, u narednom periodu posebnu pažnju treba posvetiti ekonomskom životu i pretpostavakama na području koje pokriva Zajedinčko veće opština i dva županijska veća.\n"U toj stvari za nas je od velike važnosti da smo sami dovoljno osposobljeni da preuzmemo deo aktivnosti kroz opštine, kroz Zajedničko veće opština i kroz Veće", istakao je Pupovac.


Studenti u Simulaciji Evropske Unije\nBEUM 2011, prva „Model Evropske unije“ studentska konferencija u Istočnoj Evropi, biće organizovana u Beogradu, od 10. do 13. novembra uz podršku Studentskog udruženja BEUM, FEFA Fakulteta i Kancelarije za mlade.\nNa konferenciji će se simulirati rad institucija Evropske Unije: Evropski sаvet, Evropski pаrlаment i Sаvet Evropske unije (bivši Sаvet ministаrа).\nPreko stotinu studenata iz celog sveta uzeće uloge ministara, poslanika Evropskog parlamenta, lobista i novinara i diskutovati na aktuelne teme u EU.\n- Izuzetno mi je zadovoljstvo što Kancelarija za mlade učestvuje u projektu BEUM 2011, s obzirom na to da je ovo projekat koji podstiče mlade da se angažuju za svoju budućnost i zemlju. BEUM je takođe idealna prilika da studenti koji su zainteresovani za politička pitanja i slične teme i u praksi prožive i vide mnogo stvari koje uče u teoriji, izjavio je Kosta Andrić, direktor Kancelarije za mlade.


Poreska uprava traži platežne turiste - Ekonomija - Dnevni list Danas\nPočetna » Vesti » Ekonomija » Poreska uprava traži platežne turiste\nPoreska uprava traži platežne turiste\nPoreska uprava Srbije tražila je od turističkih agencija da dostave lične podatke klijenata koji su u toku jedne godine na aranžmane potrošili više od 5.000 evra, objavio je portal Nova. rs, navodeći da u Udruženju turističkih radnika Srbije ukazuju da je ovaj zahtev suprotan Zakonu o zaštiti podatka o ličnosti.\nTurističke agencije su dobile dopis Poreske uprave u kome se navodi da su im potrebni podaci za period od 1. januara 2018. do 31. decembra 2020. godine i to JMBG uplatioca, ime i prezime, ukupna uplata aranžmana izražena u evrima, dinarska protivvrednost, datum uplate i broj korisnika aranžmana.\nPoreska uprava se u dopisu pozvala na Zakon o utvrđivanju porekla imovine i Zakon o poreskom postupku i poreskoj administraciji.\nUdruženje turističkih agencija i turističkih radnika Srbije navodi da Poreska uprava traži podatke koje turističke agencije nisu u obavezi da dostave.\nDirektor Nacionalne asocijacije turističkih agencija Srbije (Juta) Aleksandar Seničić kaže da bi Poreska uprava morala da objasni zašto traži ove informacije i ukazuje da je ovo prvi put da Uprava prikuplja takve podatke.\n„Nas niko nije zvanično obavestio o tome, mada sam čuo priču od jednog kolege koji je vlasnik velike agencije. Koliko znam o Zakonu o zaštiti poverljivosti podataka, mislim da ne mogu da traže ove podatke, osim ukoliko su Vlada Srbije ili resorno ministarstvo dali ovlašćenja Poreskoj upravi“, rekao je Seničić.\nOn je istakao da bi Poresku upravu trebalo pitati za pojašnjenje, pogotovo zbog toga što čak i Uprava za sprečavanje pranje novca samo kontroliše uplate iznad 10.000 evra.\nAdvokat i nekadašnji poverenik za informacije od javnog značaja Rodoljub Šabić ocenio je da Poreska uprava na ovaj način krši pravo na zaštitu privatnosti, odnosno podataka o ličnosti.\nPrema njegovim rečima, iz dopisa Poreske uprave je nejasno o kom postupku je tačno reč, ali se indirektno „upućuje na zaključak da se radio o primeni Zakona o utvrđivanju porekla imovine i posebnom porezu“, ali ni taj propis ne opravdava ovakav postupak, jer u članu 13 definište da se primenjuje „na fizička lica kod kojih između prijavljenih prihoda i uvećanja imovine, odnosno rashoda, postoji razlika od bar 150.000 evra”.\nŠabić je ocenio da je apsurdna pretpostavka Poreske uprave da je svako ko je za aranžman uplatio više od 5.000 evra u grupi na koju se odnosi pomenuti član 13. Zakona o poreklu imovine i posebnog poreza.\nPoreska upravaturistituristicke agencije\nRegion • danas 15:38\nPlenković: Ustaški logor Jasenovac bolan i tragičan deo hrvatske istorije\nEkonomija • danas 15:36\nPromena na čelu Inteza banke\nRegion • danas 15:35\nRanko Đonović: Temeljni ugovor u službi skupljanja prosrpskih glasova\nDugogodišnja predsednica Izvršnog odbora Inteze Draginja Đurić napušta ovu poziciju i odlazi na mesto savetnika Grupacije Intesa Sanpaolo za Centralnu i Istočnu Evropu, saopštila je ova banka, a na mesto predsednika IO Inteza banke Srbija postavljen je Darko Popović.\nEkonomija • danas 15:16\nDo kraja marta biće okončan proces tranzicije mobilnog telefonskog...\nEkonomija • danas 15:09\nZa „rečni metro“ Grad bi izdvojio 400 miliona evra\nSistem javnog gradskog prevoza ove godine mogao bi dobiti...\nEkonomija • danas 14:26\nGradska toplana poziva Nišlije da zamene ventile na radijatorima\nJKP "Gradska toplana" pozvala je korisnike daljinskog grejanja da...


RTS :: Izmeštanje dece migranata u SAD, pomoć hitno potrebna\nSvet Izmeštanje dece migranata u SAD, pomoć hitno potrebna\nsreda, 26. jun 2019, 11:00 -> 11:46\nIzvor: RTS, Tanjug, Njujork tajms\nViše od 100 dece migranata vraćeno je u pograničnu stanicu u Klintu, na granici SAD sa Meksikom, samo dan nakon što su odatle premeštena zbog kritika da su gladna i da se nalaze u nehigijenskim uslovima.\nOko 250 dece izmešteno je iz prepunog centra nakon što su advokati, kojima je sud dozvolio pristup, saopštili da su ona "ozbiljno zapostavljena", prenosi Bi-Bi-Si i navodi je broj migranata uhvaćenih na granici u maju dostigao najviši nivo od 2006. godine.\nNjujork tajms je preneo da je 100 dece vraćeno u Klint nakon što su urađene izmene kako bi bila ublažena prepretrpanost tog objekta. List navodi da su deca tamo držana nedeljama.\nJedan od pravnika koji su posetili Klint rekao je za Bi-Bi-Si da su deca bila zaključana u "strašnim ćelijama".\nPrema njegovim rečima, toalet se nalazi na sredini prostorija u kojima deca jedu i spavaju. "O deci niko ne brine. Ona se ni ne kupaju redovno", rekao je profesor Voren Binford sa Unverziteta Vilijamet u Oregonu.\nDodao je da je nekoliko stotina dece bilo smešteno u skladištu koje je podignuto u okviru centra. "Ćelije su pretrpane, među decom je izbila epidemija gripa, a zaražena su i vaškama. Deca su zaključana, izolovana i bez nadzora odraslih, veoma su bolesna i leže na prostirkama", naveo je Binford.\nElora Mukerdži, još jedan advokat, izjavila je za Si-Bi-Es njuz da su deca obučena u istu prljavu odeću u kojoj su i prešla granicu. "To je ponižavajuće i nehumano i ne bi trebalo da se dešava u Americi", istakla je ona.\nPriznanje pograničnih vlasti\n"Potonuli smo daleko ispod standarda nege, u pravo mračnjaštvo", rekao je poslanik teksaškog Predstavničkog doma, demokrata Teri Kanales. "Mi smo na tamnom mestu kao nacija", ocenio je Kanales.\nU saopštenju se dodaje da Služba za zaštitu carine i granice koristi ograničena sredstva kako bi obezbedila najbolju moguću negu. "Kao što je naše rukovodstvo više puta isticalo, naši centri za kratkoročno zadržavanje nisu namenjeni za ranjivu populaciju i hitno su nam potrebna dodatna humanitarna sredstva kako bismo se izborili sa ovom krizom", navodi se u saopštenju.\nPredstavnički dom Kongresa SAD usvojio je juče paket pomoći od četiri i po milijarde dolara za brigu o hiljadama migrantskih porodica i deci bez pratnje koji su zadržani nakon prelaska granice između SAD i Meksika.\nU centru u Klintu smešten je samo deo od desetina hiljada migranata koji prelaze granicu svakog meseca. Radi se uglavnom o porodicama iz centralne Amerike, koje beže od nasilja i siromaštva u svojim zemljama, piše Njujork tajms.\n(sreda, 26. jun 2019, 18:04) - anonymous [neregistrovani]


Frizeri i kozmetičari dižu cijene kako bi opstali - GraniceDoboja.info\n„Postoji opravdana bojaznost da frizeri, privatne stomatološke ordinacije i ugostiteljski objekti neće imati posla kao što je bilo ranije“, kazala je Arsićeva.\n„Postoji oni koji su digli cijene od 10 odsto pa nadalje, ali sve je prihvatljivo, jer ljudi moraju na neki način opstati“, poručila je Arsićeva.\n„Tek u narednom periodu će i dalje da pada jer dijaspora, koja je u ljetnom periodu bila udarna i koja donosi veći dio prihoda našim salonima, sada je upitna. Ove godina nema ni proslave maturskih večeri, a ni svadbi još, koje su davale svoj doprinos salonima“, ispričala je ona.\n„Ukoliko se u naredna dva-tri mjeseca cijene zaštitne opreme, maski, rukavica, ne vrate na martovski nivo, za očekivati je da se povećaju cijene pružanja stomatoloških usluga, jer zaštitna oprema umnogome utiče na troškove rada“, kazao je Dabić za „Nezavisne“.\n„Ukoliko se ne otvore granice, naše privatne stomatološke ambulante imaće manji obim posla, jer veliki broj naših pacijenata su upravo ljudi koji dolaze iz dijaspore, te se nadam da će to sve profunkcionisati u julu“, kazao je Dabić.\n„Normalno je da niko neće imati posla kao što je ima prije ove pandemije izazvane virusom korona, bitno je da se preživi, a od Nove godine ćemo valjda svi isplivati“, kazao je Šešić.\nIzvor: nezavisne.com Autor: Dajana Vujatović\nPRETHODNI POST Previous post: Građanima Srpske vaučeri za domaće turističke destinacije\nSLJEDEĆI POST Next post: Biće odlično ako BiH ostane na 30.000 izgubljenih radnih mjesta


Potpredsednik Vlade Republike Srbije i ministar unutrašnjih poslova dr Nebojša Stefanović poručio je danas osnovcima u Zemun Polju, prilikom predstavljanja projekta „Smanjivanje rizika od elementarnih nepogoda“, da je cilj Ministarstva da ih edukuje o postupanju u slučaju elementarnih nepogoda, ali i o drugim opasnostima, poput narkomanije i nasilja.\nMinistar je đacima Osnovne škole „Ilija Birčanin“ predstavio pripadnike vatrogasno spasilačkih jedinica, koje, kako je naveo, lako mogu prepoznati po karakterističnim uniformama i vozilima koje koriste u svom radu.\nUkazavši da današanje predavanje osnovcima treba da pokaže šta vatrogasci rade i kako postupaju, Stefanović je izrazio nadu da se u životu neće često susretati sa situacijama u kojima će im takva pomoć biti potrebna.\n„Ja se nadam da će njih biti što manje, ali mi hoćemo da vi dobijete znanje i zato će u narednom periodu zajedno sa vama naši instruktori iz policije, vatrogasci i pripadnici drugih jedinica MUP-a, razgovarati o tome kako da sprečimo nasilje, kako da sprečimo distribuciju droge, kako da se bolje borimo protiv požara, poplava, kao i šta vi treba da radite u tim situcijama“, poručio je Stefanović.\nPrema njegovim rečima, vatrogasci pomažu u mnogim situacijama, a ne samo kada dođe do požara, već i do poplava i zemljotresa.\nStefanović je đacima Osnovne škole “Ilija Birčanin” predstavio edukativne plakate, brošure i materijale, koje je Ministarstvo unutrašnjih poslova izradilo uz pomoć organizacije Karitas i podršku Ministarstva prosvete, nauke i tehnološkog razvoja, a koji će im približiti način postupanja u vanrednim situacijama.\n“Borba protiv elementarnih nepogoda i vanrednih situacija jednako je važan aspekt kao i borba protiv narkomanije i sprečavanje nasilja”, zaključio je Stefanović.\nPomoćnik ministra i načelnik Sektora za vanredne situacije Predrag Marić zahvalio se organizaciji Karitas i Ministarstvu prosvete, nauke i tehnološkog razvoja na pomoći oko izrade plakata i poručio deci da je važno da nauče pravila koja su na njima.\n„Ovo što piše na ovim plakatima može vam spasiti život. Ako ovo dobro naučite možete da korigujete i vaše tate i mame, da se ponašaju u skladu sa ovim“, rekao je Marić.\nPripadnici Sektora za vanredne situacije osnovcima su objasnili kako da se ponašaju u slučaju elementarnih nepogoda i ukazali im na rizike koje oni nose. Deca su mogla da vide pokaznu vežbu gašenja požara uz pomoć pene i evakuacije ugroženih ljudi, a mališani su imali priliku i da učestvuju u takmičarskoj vežbi „Obaranje meta“ uz pomoć pumpe za vodu.


Partizan bez riješenja za trojke Galatasaraja\npetak, 21 februar 2014 08:58\nKošarkaši Partizana poraženi su od Galatasaraja sa 78:70 (22:26, 21:11, 19:16, 16:17) u meču sedmog kola Top 16 faze Evrolige u beogradskoj Kombank Areni.\nDiktirali su tempo crno-bijeli do sredine druge dionice, ali ih je pad skupo koštao. U nastavku su nekoliko puta prilazili na četiri poena zaostatka, ali je svaki nalet turski tim odbijao trojkama.\nNa kraju, gosti su na kontu imali 12 trojki (Domerkant 4, Arojo 3), a Partizan tri (Bogdanović 2 i Tepić). Crno-bijelima je nedostajao i Terens Kinsi koji je bio na raspolaganju Dušku Vujoševiću, ali će se pripremiti za gostovanje Crvenoj Zvezdi u derbiju ABA lige u nedelju.\nPartizan - Galatasaraj 70:78 (26:22, 11:21, 16:19, 17:16)\nArena: Kombank Gledalaca: 13.552\nSudije: Hose Martin, Huan KArlos Gasija Gonzalez (Španija), Edi Vijato (Francuska)\nPartizan: Tepić 13, Aranitović, Lovernj 15p, 15sk, Dalo 2, Milutinov 2, Bogdanović 23p, 6as, 6sk, Gagić 1, Musli 12, Šalić, Andrić 2, Kinsi, Bezbradica\nGalatasaraj: Sonmez, Koksal, Herston 9, Atsur, Akjol 3, Aldemir 9, Mensa-Bonsu 1, Mačvan 7p, 7sk, Arojo 16, Guler 5, Arslan 10, Domerkant 18


Omega-3 prirodni dodatak koji deluje povoljno na smanjenje visokog krvnog pritiska!\n9 Ноември, 2020 од Bosko Tanevski\nU današnje vreme sigurno nema osobe koja nije čula za pozitivan efekat prirodnih Omega – 3 masnih kiselina EPA i DHA!\nOd poboljšanja elastičnosti i lepog izgleda kože, poboljšanja imuniteta preko sprečavanja razvoja hroničnih bolesti blagodeti njihove redovne upotrebe su velike!\nEPA (eikozapentaenska kiselina) i DHA (dokozaheksaenska kiselina) su esencijalne masne kiseline neophodne za mnoge životne procese, ali pošto se ne stvaraju u ljudskom telu, treba ih unositi hranom (masna riba, losos, haringa itd.) ili u obliku kvalitetnih dodataka ishrani.\nVisok krvni pritisak je vrlo podmukla bolest koja nažalost uzima sve više maha i sve se više javlja kod mlađih ljudi. Savremeni način života, brzi tempo sa previše stresa, u kombinaciji sa nezdravom ishranom i prekomernom upotrebom alkohola, kofeina i drugih stimulansa doprinose razvoju hipertenzije.\nDa biste sprečili ovu alarmantnu situaciju, preporučuje se promena načina života, ishrane i dodavanje odgovarajućih dodataka.\nOmega-3 masne kiseline imaju pozitivan efekat u smanjenju visokog krvnog pritiska, što je dokazano naučnim studijama i zbog toga je jedan od preporučenih dodataka ljudima koji pate od visokog krvnog pritiska.\nStudije su pokazale da je za postizanje značajnog smanjenja krvnog pritiska potrebno uzimati 3 do 6 grama EPA i DHA dnevno. U ovom slučaju uz redovnu upotrebu očekuje se da se u periodu od 6 nedelja sistolni pritisak smanji za 5-6 mm Hg, a dijastolni za 3-5 mmHg.\nPrednost omega-3 u poređenju sa lekovima je što ne izazivaju neželjene efekte. Sve što treba da znate je da omega-3 masne kiseline ne bi trebalo da koriste ljudi koji su alergični na morsku hranu. Oni sa poremećajima krvarenja i oni koji uzimaju lekove koji povećavaju rizik od krvarenja treba da budu oprezni. Omega-3 masne kiseline su sastavni deo ribljeg ulja, tako da ni samo ulje ne treba uzimati dve nedelje pre ili posle operacije.\nAko imate visok krvni pritisak počnite da koristite Dr. Viton Omega -3 odmah!\nOvaj prirodni dodatak treba da koriste svi sa povišenim krvnim pritiskom!\nPrirodan način za snižavanje krvnog pritiska i održavanje zdravih bubrega!\nOmega-3 je prirodni dodatak ishrani koji pomaže regulaciji visokog krvnog pritiska!


RTCG - Radio Televizija Crne Gore - Nacionalni javni servis :: Politika :: Ostrog primjer devastacije kulturnog nasljeđa\nMIRANOVIĆ 14. 02. 2020. 10:56 >> 10:55 10\nNajeksplicitniji primjer devastacije crnogorskog kulturnog i sakralnog nasljeđa je manastirski kompleks Ostrog, ocijenila je u razgovoru za Radio Slobodna Evropa (RSE) bivša direktorica Uprave za zaštitu spomenika kulture Anastazija Miranović.\nMitranović, koja je na toj funkciji bila od jula 2013. do maja 2018. godine RSE navodi, da se u tom petogodišnjem periodu suočila sa devastacijom na nekim od najznačajnijih sakralnih objekata u Crnoj Gori.\nNa pitanje ko je odgovoran za devastaciju i činjenicu da procesi nijesu dovedeni do kraja, Miranović ocjenjuje da je odgovornost kolektivna.\nU slučaju manastira Ostrog koji je pod zaštitom države kao kulturno dobro od 1961, kako je kazala, država je pokazala potpunu nemoć u odnosu na njegove devastatore.\nUprava za zaštitu kulturnih dobara je podnijela protiv SPC u Crnoj Gori i njenog čelnika mitropolita Amfilohija dvije krivične prijave zbog nezakonitih intervencija na manastiru Ostrog, jer su "stručnjaci ukazali da se godinama na manastirskom kompleksu i u njegovoj okolini izvode radovi koji narušavaju arhitektonski, umjetnički i ambijentalni značaj tog kulturnog dobra, što dovodi do potpune promjene zaštićenog kulturnog dobra i njegovih kulturno-istorijskih vrijednosti".


ODABRANO 011 IDEJA KOJE ĆE BEOGRAD UČINITI LEPŠIM: Duh grada živi zahvaljujući ljudima koji ga vole | Ekspres.net\nODABRANO 011 IDEJA KOJE ĆE BEOGRAD UČINITI LEPŠIM: Duh grada živi zahvaljujući ljudima koji ga vole\n12.06.2017 . Autor:\nU okviru kampanje „Beograd grad vaših IDEAˮ pristiglo je više od 1.000 predloga prikupljenih u prodavnicama i na web sajtu www.BGvasihIDEA.rs, a stručni žiri u sastavu Ivan Ivanović, Slavimir Stojanović Futro, Slavoljub Stanković i Đuro Svilar imao je težak zadatak – da napravi uži izbor i svojim sugrađanima da priliku da izglasaju one najbolje. Na osnovu više od pola miliona glasova Beograđani su izabrali 011 ideja koje će grad u kojem živimo učiniti lepšim mestom za život.\nU obilazak pobedničkih ideja krenuće se sa Zvezdare i to gradskim prevozom. Upravo tamo će Beograđani, već u toku juna, čitati najlepše pesme srpske poezije dok budu čekali autobus. Na Dorćolu, u blizini Kalemegdana će se naći kreativni mural za veću bezbednost dece u saobraćaju. Vračar će dobiti svoju jedinstvenu urbanu baštu, koja će doneti urbanu EKO obnovu kao trend svake veće prestonice. U Karađorđevom parku IDEA će postaviti dodatne kante za smeće za park bez opušaka, a Tašmajdan će dobiti prvi park u kome će i odrasli moći da se igraju sa svojom decom. Studenti Fakulteta organizacionih nauka na Voždovcu dobiće solarni punjač za mobilne telefone čime će se podići svest o značaju obnovljivih izvora energije. Srce Beograda, park kod hotela Moskva na Terazijama osvanuće u novom, osveženom ruhu, dok su na Novom Beogradu, kod hotela Jugoslavija, postavljene kamene žardinjere, gde već od sada mali umetnici mogu da prikažu svoje crtačko umeće. Park kod Vukovog spomenika od sada će biti u skladu sa potrebama svih sugrađana uz pomoć ekrana sa znakovnim jezikom. Zemunski park Kalvarija, dobiće dodatne klackalice i ljuljaške za mališane, a Bežanijska terasa s pogledom na Novi Beograd konačno dobija izgled kakav zaslužuje, u kome će uživati svi građani Beograda.\nCilj ove kampanje nije samo ulepšavanje Beograda već i promovisanje pravih vrednosti koje ga čine kulturnom prestonicom, a IDEA će sa velikim zadovoljstvom realizovati 011 pobedničkih ideja. Duh grada živi zahvaljujući ljudima koji ga vole i zato – ko u Beogradu živi, taj Beograd i stvara.\nTags beogradIDEAideje za uređenje gradakampanja Beograd grad vaših IDEA


Procedura prenosa deonica “Mercatora” u Fortenova grupu je u toku.\nFortenova grupa je deoničarsko društvo koje je nasledilo poslovanje “Agrokora” u Sloveniji, Hrvatskoj i Bosni i Hercegovini, kao i u Crnoj Gori, Srbiji i Severnoj Makedoniji.\nKrajem avgusta 2019. godine, Fortenova grupa je obavestila regulatora za zaštitu tržišne konkurencije u EU o nameri koncentracije “Mercatora” za Sloveniju i Hrvatsku. Nakon sprovođenja svih formalnih procedura, “Mercator” će biti prenet na Fortenova grupu i nastaviće redovno poslovanje u njenom sistemu.\nDok se ne reše pravni i regulatorni preduslovi prenosa imovine “Mercatora” sa “Agrokora” na Fortenova grupu, “Agrokor” je na tržištu BiH prisutan kroz dva maloprodajna brenda - Konzum i Mercator, prenosi portal Klix.\nBudući trgovački centri u vlasništvu Fortenova grupe u BiH mogli bi da nastave poslovanje pod brendom “Mercator”, iako postoji i opcija da brend Konzum zameni natpise Mercatora na objektima.\nSaradnja agrobiznis kompanija neophodna za uspeh


Sarajevo: Reakcija na zabranjeni referendum u RS-u Akcija TV\nSarajevo: Reakcija na zabranjeni referendum u RS-u\nPredsjednici Socijaldemokratske partije BiH (SDP), Demokratske fronte (DF) i Građanskog saveza (GS) Nermin Nikšić, Željko Komšić i Reuf Bajrović upozorili su danas u Sarajevu da referendum o Danu Republike Srpske koji se provodi u RS nije bezazlen, pozivajući nadležne institucije da otvore istragu protiv odgovornih.\nPodsjetivši da je Ustavni sud BiH izrekao mjeru zabrane održavanja ovog referenduma, naglasili su, kao uvodničari na nedjeljnoj sesiji Asocijacije nezavisnih intelektualaca Kruga 99, da je ovo najveći atak na stabilnost i suverenitet države od potpisivanja Dejtonskog mirovnog sporazuma. Nikšić je kazao da je današnji referendum akt kojim se direktno ponižava Ustav BiH i ugrožavaju institucije Bosne i Hercegovine, nazivajući to atakom na stabilnost ne samo u BiH, nego i u regionu. “Naša uloga je da danas pošaljemo poruke smanjivanja tenzija i zaustavljanje priče o posljedicama jer je očito da pravne posljedice referendum ne može proizvesti. Moguće je da će proizvesti dugoročnije političke posljedice”, stav je predsjednika SDP-a.\nZa Komšića je ovo prilika da država pokaže odgovornost, pojašnjavajući da je ovakav odnos vlasti u RS prema Ustavnom sudu krivično djelo te je pozvao Tužilaštvo BiH da otvori istragu, ali i da to uradi u slučaju svih odluka Ustavnog suda koje nisu implementirane. “Naša jedina metoda su institucije BiH. Ovo nije nimalo bezazleno jer je Milorad Dodik, predsjednik RS i Saveza nezavisnih socijaldemokrata (SNSD), već najavio i referendum o članstvu BiH u NATO savezu”, kazao je Komšić. Upravo iz tog razloga referendum nije, dodaje, u funkciji predstojećih oktobarskih lokalnih izbora te je zbog toga od presudnog značaja da Tužilaštvo BiH otvori istragu. Bajrović je istaknuo da se u ovom konkretnom slučaju radi o ataku na Dejtonski mirovni sporazum, ali i da je ovo ujedno jedan od koraka za ‘održavljavanje’ Republike Srpske. Predsjednici tri stranke, govoreći o temi “Šta je alternativa destrukciji BiH?”, poručili su da žele poslati poruku da u BiH postoji “alternativna politička opcija nacionalnim strankama”, a podvukli su i da je njihov cilj graditi BiH u kojoj će prava svih građana biti ispoštovana.\nOktobar 11, 2016 Sarajevo: Mirni protesti građana (0)\nGrađani blokirali raskrsnicu u svim pravcima na mjestu gdje su sinoć automobilom usmrćene dvije djevojke. Dok građani traže odgovornost iz MUP-a KS javljaju da je vozač pobjegao u […] Posted in Vijesti\nbanja luka referendum rs sarajevo\nNikola scerba says:\nSeptembar 27, 2016 at 11:10\nKako se vidi u vasem Izlaganju Pravo imaju samo dve nacionalne manjine\na treca bi najbolje bilo da ne postoji kao u svakoj vasoj emisiji i koji je to drzavni sud koji ima dvolicno misljenje zar vas nije sramota nekome njegov identitet uzimati .Trazite nekakvu ravnopravnost a kakav je ovo clanak vi ste bolesni ljudi.\nSeptembar 27, 2016 at 14:54\nPozdrav Nikola, moramo napomenuti da su u ovom gore tekstu stavovi političkih lidera iz FBiH i nisu nužno stavovi naše redakcije. Što se tiče naše emisije “Putopisi” mi smo skoro jedini koji snimaju priče širom BiH, kako u FBiH tako i RS-u, bili smo u nekoliko navrata u Srbiji, Hrvatskoj, a to se može provjeriti na našem oficijelnom youtube kanalu. Moramo napomenuti da smo u više navrata tražili saradnju sa vlastima RS-a kako bi podržali naše troškova produkcije emisije, napominjemo mi nismo budžetski medij već isključivo komercijalni i do sada smo isključivo bili podržani od privatnih kompanija iz FBiH.\nNažalost ista je situacija i sa emisijom “Život na čekanju” donacije naših zemljaka koji žive van BiH, a srbi su, ne stižu. Ovo je i apel za njih da se aktiviraju, mi smo otvoreni za sve naše ljude. Ukoliko Vi Nikola možete popraviti situaciju slobodno se uključite.


Fudbaler Manchester Cityja propustio poziv selektora za Svjetsko prvenstvo? - sport1.ba\nFudbaler Manchester Cityja propustio poziv selektora za Svjetsko prvenstvo?\n17.05.2018 u 20:44\nMogao ostati bez poziva za reprezentaciju.\nFudbaleri čije su reprezentacije izborile nastup na Svjetskom prvenstvu u Rusiji, ovih dana su većinu vremena provodili na mobitelima kako bi vidjeli jesu li na spisku igrača na koje njihov selektor računa.\nMeđutim, jedan od njih je propustio poziv koji se čeka jednom u četiri godine, a srećom po njega nije bilo posljedica.\nRiječ je o fudbaleru Manchester Cityja, engleske reprezentacije i najskupljem desnom beku svijeta, Kyleu Walkeru koji se nije javio selektoru Garethu Southgateu te je objavio na društvenim mrežama da je ovo jedan od poziva koje ne želiš propustiti.


21. feb 2019 719\nPredsjedništvo DNS-a donijelo je odluku o raspuštanju Opštinskog odbora u Srpcu, te imenovalo stranačko povjereništvo koje predvodi Dragan Jokić, saopštio je predsjednik DNS-a Marko Pavić.\nNakon sjednice Predsjedništva DNS-a u Banjaluci, Pavić je rekao novinarima da je Predsjedništvo ocijenilo da rad Opštinskog odbora DNS-a u Srpcu nije u skladu sa politikom koju vodi DNS, zbog čega je i donijeta odluka o promjeni ovog odbora.\n„Uvjereni smo da ćemo na ovaj način ojačati rad Opštinskog odbora DNS-a u Srpcu“, istakao je Pavić.\nPavić je rekao da je za Predsjedništvo DNS-a prihvatljivo da se kandidati stranke Snaga Hercegovine koju vodi Slobodan Šaraba nađu na listama DNS-a na predstojećim izborima.\n„Na taj način oni žele da pomognu politici koju vodi DNS da bi se kroz broj poslanika mogla realizovati u institucijama Republike Srpske i BiH“, istakao je Pavić.\nOn je naveo da je DNS podnio prijavu za učešće na izborima u Republici Srpskoj i Federaciji BiH /FBiH/, koja je prihvaćena.\n„Kao odgovorni ljudi u FBiH trebalo bi da napravimo nešto kao srpsku listu, jer samo na taj način možemo doprinijeti poboljšanju uslova života Srba na području FBiH i da oni budu konstitutivan dio, posebno na livanjskom području“, istakao je Pavić.\nPavić je rekao da je Predsjedništvo DNS-a usvojilo nacrte izborne platforme, izbornog programa, te izbornih poruka DNS-a, koji će biti usvojeni na sjednici Glavnog odbora DNS-a koja je planirana oko 15. juna.\nTagovi: dns Marko Pavić Srbac


Sertifikat Firma od poverenja: Konačno je neko primetio Vaš trud! - Na Vidiku Magazin\nMagazin\tTehnikaInternet\tSertifikat Firma od poverenja: Konačno je neko primetio Vaš trud!\nNakon što je oko sebe okupio firme, koje krasi korektan odnos prema klijentima i saradnicima, širom Evrope, projekat Firma od poverenja započinje svoju misiju i u Srbiji.\nKoliko puta ste uhvatili sebe da pre nego kupite neki proizvod, prvo na internetu proverite gde može da se kupi i koja je firma najpouzdanija? Da. Često to radimo, i nije ništa neobično, jer su danas posao, zabava i komunikacija najlakši i najbrži posredstvom interneta. Baš iz tog razloga projekat “Firma od poverenja”, nastoji da firmama olakša posao i one “od poverenja” okupi na jednom mestu, kako bi poslovanje bilo uspešnije i lakše.\nCilj ovog projekta je da na jednoj internet platformi okupi sve firme, koje posluju na teritoriji Republike Srbije i o kojima ne postoje negativni komentari na portalima ili forumima širom internet prostranstva, uzimajući u obzir da nezadovoljni klijenti loša iskustva obično podele na mreži. Istraživanje privrednih subjekata, njihove korektnosti i komentara u vezi sa njihovim poslovanjem, sprovodi Centar za istraživanje mišljenja klijenata sa sedištem u Beogradu, a pozitivan rezultat ovog istraživanja svakoj firmi donosi mogućnost učešća u projektu, pristup platformi i štampanu verziju: Sertifikat – Firma od poverenja.\nSam sertifikat je svojevrsno priznanje onim privrednicima, koji se brinu o tome da klijenti i poslovni saradnici iskustvo u saradnji sa njihovom firmom, okarakterišu kao dobro ili pozitivno.\n”Želimo da korektni privrednici znaju da primećujemo njihovo zalaganje i mislimo da vredi podeliti sa drugim ljudima tu činjenicu – da ne postoje negativna mišljenja o radu njihovih firmi. Tako se stvora krug poverenja u vreme surove tržišne utakmice u kojoj kao da ne postoje pravila.” – ističe Martin Vangelov, regionalni menadžer Centra za istraživanje mišljenja klijenata, koji je ovu inovativnu ideju uveo u Srbiju.\nIdeja za pokretanje ovog projekta nastala je u Poljskoj i brzo se proširila na region. Sertifikat ”Firma od poverenja” je jedno od popularnijih priznanja u privatnom sektoru zemalja u kojima je ideja zaživela, a pokretač cele priče, poljska kompanija CBOK Ltd., želi Istraživačke centre u svakoj evropskoj državi, jer potreba za ovakvim priznanjem svakako postoji.\nAko imate svoju firmu, radnju ili kompaniju i poslujete na teritoriji Republike Srbije, a pri tom ste korektni u svom poslu i u odnosu sa svojim klijentima, saradnicima i korisnicima vaših usluga, u narednom periodu možete očekivati telefonski poziv i reči: ”Dobar dan. Zovem Vas, jer je Vaša firma dobitnik Sertifikata Firma od poverenja, koju dodeljuje Centar za istraživanje mišljenja klijenata…”\nAko, pak, ne možete čekati i želite priznanje o Vašoj besprekornoj internet reputaciji u kraćem roku – kontaktirajte istraživački centar u Beogradu na mejl: contact@firmaodpoverenja.com ili u ime svoje firme, pošaljite zahtev za istraživanje o korektnosti, ovde.\nRezultate istraživanja ćete dobiti u najkraćem mogućem roku, a u slučaju pozitivnog ishoda i sam sertifikat ”Firma od poverenja”, kao i pristup internet platformi, na kojoj će biti kreirana Vaša elektronska vizitka, koju možete sami uređivati i ostaviti najvažnije podatke. Svaki put kad neko bude upisao ime vaše firme ili delatnost, kojom se bavite, na prvoj strani internet pretrage stajaće: Ime vaše firme – FIRMA OD POVERENjA\n…jer je konačno neko primetio Vaš trud!\ninternet kupovinakupovina na internetukupovina preko internetaprojekat Firma od poverenjaSertifikat Firma od poverenja\nprodaju maglu!!!! -.-‘\nMedicinska dijeta – brza, laka i zdrava nedelja, jula 10th, 2016 07:44 pm GMT +2\nSvi patenti Nikole Tesle nedelja, jula 10th, 2016 07:44 pm GMT +2\nUN dijeta za brzo skidanje kilograma nedelja, jula 10th, 2016 07:44 pm GMT +2\nPilula za dan posle – za i protiv nedelja, jula 10th, 2016 07:44 pm GMT +2\nKako pobediti strah nedelja, jula 10th, 2016 07:44 pm GMT +2\n7 namirnica koje možete da jedete koliko hoćete, a da se ne ugojite nedelja, jula 10th, 2016 07:44 pm GMT +2\nLatte Art – umetnost crtanja na kafi nedelja, jula 10th, 2016 07:44 pm GMT +2\nPilates za lice – najbolje protiv starenja nedelja, jula 10th, 2016 07:44 pm GMT +2\nMIKROBILJE – manja veličina, veća koncentracija vitamina nedelja, jula 10th, 2016 07:44 pm GMT +2\nAuto kamere osvajaju i Srbiju nedelja, jula 10th, 2016 07:44 pm GMT +2


Gubitak lizing kompanija 95,9 miliona dinara – Nadlanu.com\nGubitak lizing kompanija 95,9 miliona dinara\nObjavljeno 19. nov 2012. / 11:32:04\nBEOGRAD, 19. novembra 2012. (Beta) – Ukupan gubitak tržišta finansijskog lizinga u prvih devet meseci ove godine u Srbiji je iznosio 95,9 miliona dinara pre oporezivanja, objavila je Narodna banka Srbije (NBS).\nU izveštaju objavljenom na sajtu centralne banke (www.nbs.rs), navodi se da je u tom periodu 12 davalaca lizinga ostvarilo profit pre oporezivanja u ukupnom iznosu od 709,1 milion dinara, dok su četiri lizing kompanije zabeležile gubitke od 805 miliona dinara.\nNeto gubitak iznosio je 193 miliona dinara.\nTokom prvih devet meseci prošle godini lizing kompanije u Srbiji poslovale su sa dobitkom od 315,5 miliona dinara.\nUkupni prihodi i dobici u prvih devet meseci 2012. godine, dodaje se, bili su 4,9 milijardi dinara, a ukupni rashodi i gubici kompanija za finansijski lizing u Srbiji bili su pet milijardi dinara.\nUkupna bilansna aktiva svih davalaca lizinga je 30. septembra ove godine bila je 75,6 milijardi dinara, što je za 5,8 odsto manje nego 31. decembra 2011. godine, kada je iznosila 80,2 milijarde dinara.\nPrema bilansnoj aktivi, najveće učešće na tržištu finansijskog lizinga u Srbiji ima Hipo Alpe Adrija lizing sa 22 odsto. Na drugom mestu je Inteza lizing sa tržišnim učešćem od 9,3 odsto, na trećem Unikredit lizing sa 8,2 odsto, četvrti je NLB lizing sa osam odsto, a peti je Rajfajzen lizing sa 7,5 procenata.\nNa srpskom tržištu je na kraju septembra 2012. poslovalo 16 lizing kuća, pošto je OTP lizing u postupku dobrovoljne likvidacije. Broj zaposlenih u sektoru tokom prvih devet meseci ove godine smanjen je za 46, na 436, navodi se na sajtu NBS.\nVozač GSP-a šipkom udario putnika!\nSrbija i Litvanija se izdvajaju kvalitetom


Biće teško crno-belima koji su pozvali navijače da dođu i ispune dvoranu „Aleksandar Nikolić”. Aleksej Nikolić, plej Partizana, istakao je da njegova ekipa igra dosta bolje pred domaćim navijačima, a povodom aktuelnog trenutka oglasio se i predsednik Partizana, Ostoja Mijailović, koji je na Tviteru napisao:\n- I kada je dobro i kada ne ide, ovi momci natapaju dres znojem i svim srcem se bore za Partizan! Navijači, napunite „Pionir” i budite im vetar u leđa na putu do finala.\nPodsetimo, Partizan već dve godine zaredom nije uspeo da se plasira u finale Superlige. Prošle godine je od njih u polufinalu bio bolji večiti rival Crvena zvezda, a 2017. godine FMP.\nEKSPRESAN ODGOVOR ČOVIĆU IZ PARTIZANA Mijailović oštro o "gepekovanju", kad sili pribegne Dragan Džajić i "scenariju huškanja"


Kada je u pitanju problem sa zagađenjem u "Incelu" sada smo u fazi da idemo u kontrolisanje jednog po jednog subjekta na tom području - rekao je ovo gradonačelnik Banjaluke Igor Radojičić povodom ekološke katostrofe u krugu nekadašnjeg "Incela".\n"Upavo je grad pokrenuo ovu priču. Kada se nedavno desio treći požar u 'Incelu' otvorile su se ponovo nove stvari, a koje su se već 15 godina vukle. Upravo je grad inspekcijskom nadzorom i nalogom institucijama da se obave nova mjerenja pokrenuo ovu priču, to nije došlo samo od sebe", rekao je Radojičić.\nOn je pojasnio da, kada je u pitanju "Incel", tu se radi o jednoj tipičnoj privatizacijsko-tranzicijskoj priči koja se neuspješno završila i da sada tu ima oko 60 subjekata.\nRadojičić je rekao da će tražiti dodatna mjerenja na cijelom području i da se vidi gdje ima zagađenja i koje su dalje mjere.\n"Grad je pokrenuo tu priču i mi je vodimo i tražimo uključenje Republičkog inspektorata i republičkih institucija da se uključe. Radi se o velikim finansijskim iznosima potrebnim da se to sve sanira", pojasnio je Radojičić.\nNa pitanje da li građani trebaju biti zabrinuti i koliko opasnog ulja ima na području "Incela" on je rekao da trenutno nema tačnih informacija i da ne bi pravio paniku, jer ovaj problem traje već 15 godina.\nIncel zagađenje Igor Radojičić\nSmanjenje zagađenosti: Potpisan ugovor o gasifikaciji Rafinerije nafte u Brodu


NSinfo: Bićemo zemlja guma - za novu fabriku 994 miliona dolara\nBićemo zemlja guma - za novu fabriku 994 miliona dolara\nU Privrednoj komori Srbije procenjuju da bi se izvoz guma\npovećao za trećinu, ako se realizuje kineska investicija u Zrenjaninu.\nNaime, pre nekoliko dana kineski proizvođač guma "Šangdong Linglong" je najavio da će u Zrenjaninu izgraditi fabriku vrednu 994 miliona dolara, a Srbija je "u trci" za ovu investiciju uspela da pobedi zemlje kao što su Slovačka, Češka i Poljska.\n"Nova kineska investicija će, ako se ostvari njihov plan da proizvode 13,5 miliona pneumatika godišnje, povećati proizvodnju za još jednu trećinu, što predstavlja veliki značaj za Srbiju", rekao je za Tanjug sekretar Udruženja za hemijsku, gumarsku industriju i industriju metala Dragan Stevanović.\nTrenutno se u Srbiji proizvodi 0,9 odsto ukupne svetske proizvodnje pneumatika što je, kaže Stevanović, impozantan podatak i navodi da je u našoj zemlji u 2017. godini suficit u gumarskoj industriji, i pored uvoza sirovina, iznosio više od 450 miliona dolara.\nU Srbiji pneumatike proizvode "Tigar Tyres", "Cooper tire&rubber company Serbia", "Mitas" i Trajal korporacija, a Stevanović kaže da je PKS inicirala potpisivanje bilateralnih sporazuma o slobodnoj trgovini sa zemljama u kojima postoji veliko interesovanje za gume iz naše zemlje, kako bi se smanjile carine i izvoz iz Srbije učinio konkurentnijim.\nReč je, navodi, o zemljama na severu Afrike, Argentini, Brazilu, Meksiku...\n"Pokrenuli smo inicijativu kod ministarstava privrede i spoljnih poslova da se potpišu blateralni sporazumi", navodi Stevanović.\nProcenuje se da će tražnja za pneumaticima u svetu rasti po stopi od 4,1 odsto godišnje do tri milijarde komada u 2019. godini, a u tom periodu se očekuje rast prihoda od prodaje po stopi od sedam odsto, odnosno do 258 milijardi dolara godišnje.\n... ap vojvodina, investicije, Novi Sad, srbija, svet


Godox V860IIS Li-ion za Sony / Blicevi - Fotodiskont Beograd Srbija\nNaslovna Proizvodi Blicevi i oprema Blicevi Godox V860IIS Li-ion za Sony\nSnaga, brzina i integrisani radio sistem okidanja čine Godox V860II TTL blic sa Li-Ion baterijom verovatno najboljom ponudom po pitanju odnosa cena/kvalitet na tržištu speedlight bliceva. Potpuno je kompatibilan sa TTL sistemom i nudi veliki broj opcija i mogućnosti. Poseduje Godox 2.4GHz bežični radio...\n€ 210 24.801 RSD Prebaci u RSD\n€ 221 26.041 RSD\nGodox V860IIS Li-ion za Sony + VB18 baterija\nSnaga, brzina i integrisani radio sistem okidanja čine Godox V860II TTL blic sa Li-Ion baterijom verovatno najboljom ponudom po pitanju odnosa cena/kvalitet na tržištu speedlight bliceva. Potpuno je kompatibilan sa TTL sistemom i nudi veliki broj opcija i mogućnosti. Poseduje Godox 2.4GHz bežični radio sistem okidanja koji podržava kako master tako i slave TTL funkcionalnost do udaljenosti 100m. Blic je vrlo jak i svestran, poseduje vodeći broj 60Gn (na ISO 100, 200mm) zajedno sa zoom rasponom od 20-200mm, koji se može proširiti na 14mm koristeći integrisani difuzioni panel. Blic se napaja punjivom Li-ion baterijom koji omogućava brzo punjenje i veliki broj okidanja sa jednim punjenjem.\nV860II poseduje potpune bounce mogućnosti, uključujući pomeranje nagiba -7 to 90° i rotaciju levo-desno po 180°. Tu su i podrška za high-speed sinhronizaciju, kompenzaciju blic ekspozicije, sinhronizaciju na prvoj i drugoj zavesici i još mnogo toga.\nNapajanje Li-ion polymer (11.1V/2000mAh)\nGodox TT685S II za Sony


DEVICA – Mesečni horoskop za JANUAR 2017. – Lepotica.rs\nAko ste rođeni horoskopsku znaku DEVICA, evo šta vas očekuje u JANUARU 2017.\nTokom celog januara meseca Mars i Venera će tranzitirati kroz vaše polje ozbiljnih emotivnih partnerstava i braka. Mislim da ne postoji bolji momenat da svu svoju pažnju posvetite voljenoj osobi….a čak iako ne budete u potpunosti spremni na to – ona će vas itekako podsećati na sebe. Doduše, vi ćete već tokom prve dekade meseca shvatiti da je vreme da se pokrenete i sredite svoje emotivne relacije. Svesni ste da je veliki deo odgovornosti za trenutno stanje na vama, pa ćete krenuti u ispravljanje onoga što se ispraviti da.\nSve će u manjoj ili većoj meri funkcionisati dosta dobro, ljubav i romantika se na velika vrata mogu vratiti u vaše odnose…do treće dekade ovog perioda. E, tu je već moguće da dođe do problema, a već je pitanje šta će ih prouzrokovati. Da li će to biti mešanje neke osobe u vaš odnos, nešto staro što je isplivalo na površinu, ili ćete jednostavno oboje biti nervozni i spremni na raspravu….to ćemo tek videti.\nAko ste slobodni – malo ćete rasipati svoju pažnju na više osoba, malo ćete menjati taktike da biste nekoga osvojili, malo ćete idealizovati neke ljude ili se zagrejati za osobu koja je starija od vas….biće ovde svega i sigurno je samo jedno – biće ovo uzbudljiv i zabavan mesec za vas.\nPoslovni mesec koji je pred vama bi mogao da bude prilično dobar i pored retrogradnosti vladara vašeg znaka Merkura tokom prve dekade. Ovi dani će većim delom proći u prazničnom raspoloženju, ali stići ćete da obavite par značajnih poziva i dogovorite susrete sa nekim poslovnim partnerima tokom ostatka meseca. Naglašeno polje „onih preko puta vas“, to jest – ozbiljnih poslovnih partnerstava doneće vam tokom druge dekade januara mogućnosti da sklopite prilično isplative poslove. Vi ćete imati jaču inicijativu, više samopouzdanja, ali istina je i da je vaš rad iz prethodnog perioda ostavio jak utisak i da će neki ljudi želeti da čuju šta možete da im ponudite.\nTokom treće dekade meseca konkurencija će se više aktivirati i u tom periodu biste trebali da budete ozbiljniji i mnogo više odgovorni prema poslovnim obavezama. Finansijski je najisplativija druga dekada meseca, dok biste u trećoj trebali da budete obazrivi kada su ulaganja u pitanju.\nIako ćete morati da obraćate više pažnje na imunitet, generalno – zdravstvena situacija ne bi trebala da bude toliko loša tokom januara. U trećoj dekadi meseca se mogu javljati češće tegobe hroničnog tipa kod starije populacije. Obratite pažnju na ishranu – konzumirate previše šećera, premalo povrća.


Izvor: SrbijaDanas.com, 29.Sep.2019, 07:34\nKladionice imaju svog favorita.\nOdbojkaška reprezentacija Srbije od 17:30 časova igra sa Slovenijom finale Evropskog prvenstva, a obe selekcije su napravile pravi podvig plasmanom u samu završnicu šampionata. Prema kladionicama, Orlovi su favoriti za osvajanje zlatne medalje, a kvota na izabranike selektora Slobodana Kovača kreće se u rasponu od 1,45 do 1,50.\nPobeda Slovenaca "plaća" u rasponu od 2,4 do 2,55. Valja istaći da je Srbija čak u poslednjih pet duela >> Pročitaj celu vest na sajtu SrbijaDanas.com << savladala Slovence, ali je u tri navrata meč odlazio u pet setova uz pravu dramu što nam govori da neće biti nimalo lako osvojiti zlato.\nFinalni susret možete gledati na TV Arenasport i na RTS-u, a na Areni vas očekuje i studijska emisija koja počinje od 17 sati.\nPodsetimo, Srbija se u finale plasirala pobedom u nad favorizovanom Francuskom od 3:2, dok su Slovenci napravili pravu senzaciju savladavši Poljake sa 3:1. Meč se igra u pariskom Bersiju.\nPogledajte kako izgleda srpska odbojkašica, Milica Tasić


Prnjavor dobio sedam novih cnc (cnc) operatera\nU okviru projekta “Partnerstvo za kvalitetna radna mjesta i konkurentnost”, koji finansira Evropska unija, a implementira Međunarodna organizacija rada raspisan je poziv nezaposlenim licima u Prnjavoru za prijavu, za učešće u besplatnoj obuci za „CNC“ operatera (za drvopreradu i metalopreradu). Obuka je namijenjena nezaposlenim licima sa mjestom prebivališta na području opštine Prnjavor, sa evidencije aktivnih tražilaca posla JU Zavoda za zapošljavanje – Biro Prnjavor, starijim od 18 godina.\nU okviru projekta “Partnerstvo za kvalitetna radna mjesta i konkurentnost”, kojeg provodi Lokalno partnerstvo za zapošljavanje Prnjavor uz podršku Evropske unije, obučena su, a potom i zaposlena 3 komercijalista za prodaju mesnih proizvoda u MI Trivas iz Prnjavora. Oni će u narednom periodu iskoristiti stečena znanja i iskustva i raditi na širenju prodajne mreže MI Trivas.\nTakođe, u okviru projekta počinje obuka dvojice zavarivača u preduzeću Topling. Zanimljivo je to što jedan od njih ima osamnaest godina, pa je on, do sada, najmlađi polaznik obuke za rad u industriji u okviru projekta “Partnerstvo za kvalitetna radna mjesta i konkurentnost”.


“Sloga” dočekuje ekipu iz Odžaka, “Bosna” gostuje u Banovićima | NEON Televizija\n“Sloga” dočekuje ekipu iz Odžaka, “Bosna” gostuje u Banovićima\nU okviru 20.kola Druge lige FBiH grupa Sjever, ekipa FK “Sloga” Tojšići danas dočekuje ekipu “Odžak 102”. Utakmica na “Adi” igra se sa početkom u 16:00 sati. Uprava kluba i igrači pozivaju navijače da dođu i podrže “Plave” u ovoj za njih važnoj utakmici. S obzirom da se “Sloga” nalazi na 14 mjestu na tabeli, bodovi u svakoj utakmici su od izuzetne važnosti. Ekipa iz Odžaka nalazi se na posljednjem mjestu sa 15 osvojenih bodova. Pomenute dvije ekipe sastale su se i u 5.kolu, a u toj utakmici slavila je ekipa Odžaka, rezultatom 2:0.\nFOTO: FK “Sloga” Tojšići\nUtakmicu u okviru pomenutog kola ekipa “Bosne” igra u Banovićima, protiv prvoplasirane ekipe “Budućnost” Banovići. Statistika u dosadašnja četiri kola proljetnog dijela sezone je na strani ekipe iz Kalesije koja je upisala dvije pobjede i dva remija, “Budućnost” je upisala dva poraza, jedu pobjedu i jedan remi. “Bosna” zauzima 11 mjesto na tabeli sa 25 osvojenih bodova.


Košarkašice sa Slovenkama u borbi za ostanak na EP - Srpska informativna agencija\nSa Slovenkama za nastavak – Ženska košarkaška reprezentacija Srbije igra protiv Slovenije meč trećeg kola Grupe C Evropskog prvenstva. Utakmica u Pragu počinje u 15.00, a možete je pratiti u direktnom prenosu na Drugom programu RTS-a i putem lajv striminga na našem portalu.\nUtakmica košarkašica Srbije i Slovenije je od presudnog značaja za našu selekciju, jer je izabranicama Stevana Karadžića neophodan trijumf u poslednjem kolu kako bi ostale na turniru.\nKošarkašice Srbije su na startu prvenstva poražene od selekcije Grčke a potom pretrpele i drugi poraz na Evropskom prvenstvu u Češkoj, pošto su u reprizi finala prošlog kontinentalnog šampionata poražene od Francuske sa 73:57.\nSrbiji je za plasman u šesnaestinu finala Evropskog prvenstva u Češkoj potrebna pobeda protiv Slovenije od najmanje šest poena.\nU poslednjoj utakmici naše današnje suparnice, tim Slovenije savladao je Grčku sa 59:56.\nUtakmica u Pragu počinje u 15.00, a možete je pratiti u direktnom prenosu na Drugom programu RTS-a i putem lajv striminga na našem portalu. Po okončanju utakmice u direktnim prenosima na Drugom programu RTS-a možete pratiti i duele u kojima se sastaju reprezentacije Crne Gore i Rusije od 18.00, a potom od 20.20 susret selekcija Francuske i Grčke.\nMiomir Kecmanović: Daće Bog da i mene gledaju kao Novaka na Vimbldonu


Lajen: Danas sa Bajednom o isporukama americkog gasa u EU\nTanjug 24. marta 2022. 06:20\nBRISEL – Predsednica Evropske komisije Ursula fon der Lajen najavila je da će danas tokom samita lidera EU, kojem će prisustvovati i američki predsednik Džozef Bajden razgovarati sa njim o isporukama prirodnog tečnog gasa iz SAD kako bi se obezbedila energetska nezavisnost EU od ruskih goriva.\n„Sutra ću razgovarati s predsednikom Bajdenom kako da damo prioritet isporukama prirodnog tečnog gasa iz SAD u EU u narednim mesecima. Ciljamo i na postizanje dogovora o dodatnim zalihama za sledeće dve zime“, poručila je Lajen u sredu.\n„Umesto da se međusobno takmičimo i tako dizemo cene, treba da zajedno kupujemo gas, a ne da to posebno svaka od 27 država članica radi za sebe“, kaže Lajen.\nPredsednica EK navodi da rat u Ukrajini može dovesti i do gladi širom sveta i pozvala ruskog predsednika Vladimíra Putina da pusti ukrajinske brodove „pune žita koji su zadržani u Crnom moru“.\nUrsula fon der Lajen je pred Evropskim parlamentom podsetila da je EU izdvojila milijardu evra za pomoć ukrajinskim oružanim snagama u odbrani od ruske vojske i poručila da je danas „Ukrajina, ime za slobodu, a da je ukrajinska zastava, zastava slobode“.


BiH: U RS-u počela vakcinacija protiv koronavirusa trećom dozom\nBuster dozu mogu primiti osobe koje su drugu dozu primile prije kraja marta, a na listi prioriteta su najosjetljivije kategorije\nFoto: Gorana Jakovljevic /AA\nU prostorijama Instituta za javno zdravstvo bosanskohercegovačkog entiteta Republika Srpska danas je počela vakcinacija trećom dozom vakcine protiv koronavirusa, javlja Anadolu Agency (AA).\n"Treću dozu vakcine protiv koronavirusa mogu primiti osobe koje su se prije kraja marta vakcinisale drugom dozom vakcine", izjavila je Jela Aćimović, pomoćnica direktora za medicinske poslove u Institut za javno zdravstvo RS-a.\nPojasnila je da se buster doza vakcine daje šest do osam mjeseci nakon druge doze da bi se podigao imuni odgovor koji je dovoljan za zaštitu od COVID-19 jer on vremenom počinje da slabi.\n"Osobe kojima se preporučuje vakcinacija buster dozom su one kategorije koje su najosjetljivije, najslabijeg imunog sistema i slabijeg odgovora na vakcinaciju odnosno kod onih kod kojih očekujemo brže opadanje tog imuniteta koji su razvili nakon dvije doze", rekla je Aćimović, navodeći da su u pitanju prije svega stariji od 65 godina, i mlađi ukoliko imaju hronične bolesti, te osobe koje su posebno izložene zbog radnog mjesta.\nNajavila je da će u Institut za javno zdravstvo RS-a vakcinacija buster dozom biti organizovana po principu "otvorenih vrata" od 11 do 14 časova. Prema njenim riječima ponedjeljkom će se davati Pfizer vakcine, utorkom Sinopharm, srijedom Sputnik V, a petkom AstraZeneca.\nAćimović je navela da je preporuka da se ide sa istom vrstom vakcine kao i kod prve dvije doze, s tim da su dozvoljene i kombinacije vakcina, a sa nadležnim ljekarom potrebno je provjeriti da li su kombinacije moguće, potrebne i poželjne.\nNaglasila je da je velika zainteresovanost vakcinisanih sa dvije doze do kraja marta za treću dozu, jer oni koji su primili dvije znaju zašto su ih primili i žele da pojačaju svoj imunitet.\n"Mala je zainteresovanost za vakcinaciju prvom i drugim dozom, svega nekoliko stotina građana vakciniše se u jednom danu u cijeloj RS", rekla je Aćimović.\nProces vakcinacije svim dozama vakcina protiv koronavirusa odvijaće se paralelno, a prioritet je davanje prve i druge doze.\nDruge zdravstvene ustanove u RS-u su u fazi pripreme za početak vakcinacije trećom dozom i očekuje se da će i u njima vakcinacija početi sljedeće sedmice.\nInstitut za javno zdravstvo RS-a ranije je pripremio preporuke za primjenu buster doze vakcine protiv COVID-19 prema kojima se treća doza može primjenjivati najmanje šest mjeseci nakon druge doze, bez obzira na vrstu vakcine koju su osobe primile.\nTreća doza može se primjenjivati kod određenih kategorija stanovništva, koje su drugu dozu primile prije 31. marta 2021. godine. U pitanju su osobe starije od 65 godina, korisnici domova za stara lica, kao i osobe sa imunodeficijencijama i stanjima imunosupresije, primaoci transplantata koštane srži i solidnih organa, osobe na hemodijalizi i osobe koje žive sa imunosuprimiranim pacijentima.\nGrađani RS-a koji su primili prve dvije doze u inostranstvu mogu da prime buster dozu u RS-u, pod uslovom da imaju validnu potvrdu o prve dvije doze sa QR kodom, te da se podatak o tim dozama unese u program Instituta za javno zdravstvo RS.\nInstitut za javno zdravstvo RS treća doza vakcinacija protiv koronavirusa\nCrna Gora: Treću dozu vakcine protiv koronavirusa primilo više od 40 hiljada osoba


Sednica predsedništva kosovskog parlamenta o taksama - Radio Kontakt Plus\n09:41, 28.02.2020Izvor: Tanjug / RTV\nPredsedništvo kosovskog parlamenta će na današnjoj sednici odlučivati o zahtevu 41 poslanika opozicije za sazivanje vanredne sednice parlamenta, na kojoj bi se razmatrala vladina najava ukidanja taksi na srpske i proizvode iz BiH.\nPotpise opozicionih poslanika prikupila je Alijansa za budućnost Kosova, bivšeg premijera Ramuša Haradinaja, čija vlada je novembra 2018. donela odluku o uvođenju 100 odsto uvećanih taksi prema Beogradu i BiH.\nPrema pisanju prištinske Gazete Express, sednica predsedništva je zakazana za 14 sati, a očekuje se da će sednica parlamenta biti zakazana, kako se navodi, najkasnije za ponedeljak.\nOpozicija se protivi ukidanju taksi, a nakon sinoćnje najave kosovskog premijera, Aljbina Kurtija, o delimičnom i uslovnom ukidanju te mere, reagovao je specijalni izaslanik američkog predsednika, Ričard Grenel, koji je poručio da SAD ne podržavaju najavljeno polovično ukidanje te mere.\nTagovi: KosovoVlada Kosova